qundao/data-zh-poetry huggingface dataset:
秋感·其六
作者：黄家鼎
朝代：清

皕十三年载版图，一朝轻弃误庸夫。蚍蜉智小偏摇树，虮虱形微善齧肤。人事于今成覆辙，天心何日许还珠。傍观休厌唐衢哭，两世蒙恩此握符。
秋感·其四
作者：黄家鼎
朝代：清

时事真教唤奈何，岛民亿兆覆巢窠。两年迁徙恩原厚，九法更张令太苛。男不负身甘葬火，妇知矢节竞投波。忠贞足与牛庄埒，谁谱东宁正气歌。
寒食寄怀仲兄用子由寒食前一日寄子瞻韵
作者：黄家鼐
朝代：清

禁火遗风久寂然，家书惆怅阻烽烟。炎方瘴毒驱难尽，蛮语侏*𠌯习渐便。鸿雁分飞空望远，虫鱼笺释未成编。遥知潘县勤农政，春雨扶犁看力田。
寒食寄怀仲兄用子由寒食前一日寄子瞻韵
作者：黄家鼐
朝代：清
体裁：七言律诗

禁火遗风久寂然，家书惆怅阻烽烟。炎方瘴毒驱难尽，蛮语侏■习渐便。鸿雁分飞空望远，虫鱼笺释未成编。遥知潘县勤农政，春雨扶犁看力田。
上元日集草屩庵望大通寺柬镜波上人
作者：黄宽
朝代：清

不争绮陌逐飞尘，云水偏留此日身。只履何年遗故迹，一镫彼岸忆传人。青消烟雨蘋非远，绿泛溪桥柳渐匀。顾我倦吟归尚早，欲将片舸问前因。
夏日集五松堂观邻寺菩提树影
作者：黄宽
朝代：清

灵根千载忆传镫，片影移来暑化冰。说有还无终不著，似空无色亦何凭。墙东席地分吟客，树下蒲团入定僧。留得浓阴长落此，青松白石即良朋。
寄友人
作者：黄宽
朝代：清

早春同一别，尽日掩柴门。好句有时得，穷愁无复言。晓迟江上棹，夜宿月明村。未必不相忆，往来劳梦魂。
拟筑别业先柬陈元孝先生
作者：黄宽
朝代：清

花满名山渐渐阴，久拌生计任浮沈。一樽美酒供清夜，几度疏风寄短吟。身隐已忘天子贵，交疏总得故人心。谁云兴尽山阴道，共纪桃源岁月深。
鸣谦堂雅集听友人弹琴
作者：黄宽
朝代：清

我心寄山水，何处忆高人。不觉虚堂上，玄音倍入神。泽龙吟正歇，巢鹤倦方伸。物理通幽意，相期若比邻。
偶成
作者：黄富民
朝代：清

食罢都无一事营，间中物理验枯荣。花枝失溉医难活，瓜瓣间抛落旋生。艳世文章易凋谢，粗材子弟便公卿。衰翁少见还多怪，砌草墙苔半不名。
送秋
作者：黄富民
朝代：清

忙过西风又一场，水边但见苇葭黄。零丁瘦蓼无多紫，留住秋容在夕阳。
台郡红毛楼在县治之左旧址犹存闻密室之下有地道通安平未之详也楼半倾坏房室幽奥久封尘土人踪罕到登览一周用成七律
作者：黄对扬
朝代：清

红彝市宅踞台湾，今日残楼付等閒。复道久缘尘土塞，斜梯谁向古藤攀。巢营兔窟门如窦，室绕蛇行路几弯。俯瞰安平馀旧筑，百年风雨洗苔斑。
巡课新港番童
作者：黄对扬
朝代：清

草榻琴书岁月迁，多因训课滞青毡。几团绿树迷村外，十里青畦到马前。闻说夷人敦旧俗，也参讲席味真诠。民风自古关儒术，服教番黎正帖然。
挽张百熙联
作者：黄寿萱
朝代：清
体裁：联

由名儒而名臣，爱才若命，视民如天，直过熙朝纪文达；以新学行新政，因时制宜，补偏正俗，相推汉代贾长沙。
七夕
作者：黄寿衮
朝代：清

山居旅宦惊重七，薄雨新晴月上微。人病秋来偏冷早，天低河隐欲星稀。亲朋骨肉官为寄，牛女恩情梦也非。百岁良宵浑似此，挑镫洗足坐忘机。
秋夜遇雨无月有怀林赞虞侍郎率占留别
作者：黄寿衮
朝代：清

忧时病逆旅，况乃秋雨中。寒镫对孤帐，蓦然思令公。神采特高发，黄鹤翔云空。俯视尽尘壒，啾啾争草虫。嫉俗与爱国，枘凿难两容。救民出水火，老臣有愚忠。今宵虽无月，圆明会相逢。秋雨阻行客，明朝趁晴风。此去频北望，马首愿早东。
遣兴
作者：黄寿衮
朝代：清

老屋三间水作邻，豆花香里寄閒身。枝巅鸟立全忘险，萍底鱼游乐避人。随意观书僮贯检，无心得句客言神。有时小步庄溪外，十里塘苗雨后新。
挽左宗棠联
作者：黄少春
朝代：清
体裁：联

相业冠中兴，平西北、定东南，闽峤重来，直教夷虏输忱才撒手；庸才膺挚爱，备甄陶、勤荐擢，台星遽陨，回忆平生知己倍怆神。
挽曾国藩联
作者：黄少春
朝代：清
体裁：联

入正揆席，出总师干，以其身系天下安危，真不愧元老壮猷，名臣硕画；德媲皋夔，功逾管葛，所注意在民生休戚，恨未见滇南解甲，陇右销兵。
百字令·见许善长《碧声吟馆谈麈》
作者：黄履
朝代：清

静无尘俗，碧沉沉、好片清凉世界。左右修篁环屋立，中有伊人潇洒。锁径烟横，打窗风紧，做尽惊秋态。半瓯香露，个中真味谁解。案头几叠遗书，双桐深护，凤啭琅琅在。回首萧然联袂日，犹记飞琼风采。如许年华，天何靳也，劫现昙花快。迢遥玉宇，鹿车挽手而载。
挽彭玉麟联
作者：黄履初
朝代：清
体裁：联

海疆建节，江水分符，想抗疏平戎，数千万语淋漓，终身忧乐关天下；重趼豫章，披亢建业，是生申降甫，七十二峰磅礴，佳会风云自古今。
挽张百熙联
作者：黄山
朝代：清
体裁：联

极儒生稽古之荣，回首趋庭，自谓尚惭家学；视中国维新所急，苦心通变，受知尤在易名。
挽张百熙联
作者：黄嵩龄
朝代：清
体裁：联

论中外宪法，敢作诤臣，杜断挟房谋，讵徒量纳百川，家国遂遗元老恨；观新旧学界，如失慈母，范金铸韩斗，悽念幕开数载，艰难长抱鞠躬哀。
题谢梅庄侍御军中学易图
作者：黄师琼
朝代：清

河洛理数窥胸中，觥觥岳岳前贤风。折五鹿角敢言事，龙荒漠漠来从戎。陀罗海畔今和煦，二月柳条青亦吐。一编玩味最高峰，仰见天心在子午。《姤》之金柅复之初，静吉动凶遇有馀。愿君进退持以正，消息盈虚任卷舒。
寒窗
作者：黄希先
朝代：清

懒补窗栊隙，寒光缕缕通。棂疏应漏月，纸破定穿风。霜积辉生白，灯挑影闪红。是谁勤苦读，映雪十年功。
夏日偶成
作者：黄幼藻
朝代：清
体裁：七言绝句

深院尘消散午炎，篆烟如梦昼淹淹。轻风似与荷花约，为送香来自卷帘。
孤雁
作者：黄幼藻
朝代：清
体裁：五言律诗

渺渺高秋外，长空一雁迟。哀鸣关底事，澹远写相思。瘦马征夫泪，回文少妇诗。明年楼上过，莫向夕阳时。
恨白芍药不开
作者：黄幼藻
朝代：清
体裁：七言绝句

万种花开斗晓红，含羞无语倚东风。素妆不理因谁倦，一段春藏粉黛中。
武陵秋景
作者：黄幼藻
朝代：清
体裁：七言绝句

湖上芙蓉近小舟，晓来清泪对花流。吴州客自伤长夜，不为西风怨早秋。
登楼望海
作者：黄幼藻
朝代：清
体裁：七言绝句

遥山层叠海云开，浴鹭飞鸥自去回。春水茫茫天不尽，片帆浮动碧空来。
雨中看紫芍药
作者：黄幼藻
朝代：清
体裁：七言绝句

晨妆乍点自倾城，冉冉香生绣户清。厌说广陵春色暮，胭脂和泪雨中倾。
咏月
作者：黄幼蘩
朝代：清

清切空阶月，相依欲二更。寂喧非一致，千秋同此明。萧萧庭中女，俯仰触中情。对此令人远，况乃兼秋声。浅深各有感，今昔宁无惊。秋在孤吟外，愁从何处生。人生有代谢，万物有衰荣。茫茫乾坤里，相积为愁城。欲挽西江水，一洗万古情。虚窗来素影，清泪落寒檠。
挽郭嵩焘联
作者：黄广熊
朝代：清
体裁：联

德望配汾阳，毳帐欢呼，威慑夷虏；灵光失鲁殿，梓乡谊重，泪洒湖湘。
挽张之洞联
作者：黄庆曾
朝代：清
体裁：联

薄海失人师，况诗才曾奖渊参，文词两代宫墙泪；神州成铁错，到今日追思江汉，开济三朝社稷心。
挽张百熙联
作者：黄庆曾
朝代：清
体裁：联

自愧南容逢有道，却四科未与，深负春风，江汉别经年，白马悲鸣随万絮；今之北斗属斯人，竟一病难兴，空伤华屋，长沙星本寿，红羊谶语厄三公。
挽彭玉麟联
作者：黄庆章
朝代：清
体裁：联

越十载效力戎行，屡受栽培于格外，微劳何足录，一官幸博慰殷期，忆当年仕出西羌，函递鹭邮，书不尽言、言不尽意；荷三朝酬庸盛典，特谥刚直以饰终，异数锡嘉名，千古流传徵实行，痛此日神归南岳，谋诒燕翼，箧中有画、画中有诗。
旅思
作者：黄应兰
朝代：清

浮踪泛梗一身轻，落落难胜客路情。秋梦飘摇成雁影，天涯愁寂但猿声。孤城落日行人远，古道西风倦马鸣。云里帝乡方入望，肯将仗策负平生。
春日登菊江亭
作者：黄应松
朝代：清
体裁：五言律诗

结伴寻高躅，亭台曙色开。风轻云漫卷，日暖鸟飞回。菊水流芳去，莲洲拥翠来。柴桑何处是，今古共徘徊。
宁夏渡河
作者：黄庭
朝代：清

峡口回波绕塞流，黄河利独擅边州。千屯得水成膏壤，两坝分渠据上游。鸡犬人家红稻岸，鱼盐贾舶白蘋洲。那知泽国堤防急，百万金钱掷浪头。
延川道中
作者：黄庭
朝代：清

水似瞿塘险，山如剑阁雄。奔涛时啮岸，盘磴半临空。马踏云头上，人行石腹中。那知巫峡雨，翻作塞门风。
正月既望自钱塘进艇新安江行十日达紫阳门即事写怀得船字
作者：黄庭
朝代：清

吴榜停时棹越船，溯原浙水出山泉。一千里近新安路，三百滩齐天目巅。轩后台前神独往，羲皇卦外岁初迁。衰年兴待名山助，拟向云端采石莲。
送陆翼王征君南归
作者：黄庭
朝代：清

天际冥鸿不可求，高飞岂为稻粱谋。山中大隐征弘景，海内奇书问邺侯。风雪五年留上谷，莺花三月下长洲。吴宫春色应如旧，眺望先登开府楼。
马嵬
作者：黄庭
朝代：清

方士钿钗何处得，农夫罗袜此间收。蒙尘莫漫尤倾国，犹剩唐家土半丘。
花朝游弥陀寺
作者：黄廷光
朝代：清

联步禅林眼欲迷，枝头簇簇绕东西。游人队里探花信，社燕飞来蹴絮泥。到处中和饶好景，谁家红紫不成蹊。弥陀散出天香满，唤醒流莺百啭啼。
登南禅寺妙光塔
作者：黄廷升
朝代：清

一粟沧溟渺大千，凭空涌出妙光圆。落花吴越帆樯外，栖鸟齐梁栋宇边。锡岭一枝铃自答，金波万顷影双悬。层层倚遍阑干角，可许诗传兜率天。
饭山阁同华旷轩朱若愚司马效兹次天钧上人韵
作者：黄廷升
朝代：清

寒食寒于三月三，嫩晴天气爱江南。杖藜直上饭山阁，呼酒径开弥勒龛。湖海客吟花雨榻，石林僧扫夕阳庵。古人经世非无术，可怪嵇康七不堪。
蜡梅墓联
作者：黄廷献
朝代：清
体裁：联

仆本陌路萧郎，从来好事；卿果章台柳妾，何处招魂。
蜡梅墓联
作者：黄廷献
朝代：清
体裁：联

六字碑文，谁是多情公子；一抔黄土，可怜薄命佳人。
村庄漫兴
作者：黄廷璧
朝代：清

平原四望正离迷，几座人家刺竹西。鸡犬有情皆入画，阴晴无景不成题。横塘水满云千亩，翠陌春深雨一犁。自愧车尘多仆仆，轻风难蹑武陵溪。
吊照旷阁主人
作者：黄廷鉴
朝代：清

雪钞露校累编排，十载辛勤费老怀。细勘鲁鱼纷讼聚，苦雠尘叶拨云埋。争看秘阁新摹本，交口斯文后学阶。今夕琅环成楚炬，不堪重过养真斋。
荠苨寄胡生伯寅
作者：黄式三
朝代：清

荠苨和人参，钩吻杂黄精。淄渑味谁辨，鸱凤竟齐鸣。懦书羼老释，孰惩舒与荆。尔爱漆园书，幸而还嗜经。训诂声音彻，徐思性与情。转圜自敏捷，苦口岂能争。尔弹琴一曲，寄书邀我听。我疑今日谱，雅郑不分程。魏文嗜新声，丝竹耳亦盈。《岐山》《越裳操》，都与蝇蛙并。我憾如陶公，无弦索寂冥。读书避甚解，儱侗过一生。子细别宫商，觊望和且平。
挽张百熙联
作者：黄式廓
朝代：清
体裁：联

吾湘多伟人，翊赞功能，公独于文正文忠文襄后，别树一帜；普通皆弟子，涵濡教育，我将从小学中学大学内，遍溯遗型。
村居杂感
作者：黄彦
朝代：清

悟得从前事总非，杜门无事结交稀。常投却老休粮药，时典驱寒夹絮衣。来往闲云随自适，飞鸣小鸟亦知机。此身甘作书中蠹，养得仙胎脉望肥。
破龙涧
作者：黄彦
朝代：清

满眼诗情祇自寻，支筇踏遍破山阴。树分浓淡云林画，涧泻凄清叔夜琴。薄霭轻笼岚气静，晚烟低罨鸟声沈。行来忘却松风吼，疑是惊龙穴底吟。
留园雅集席上即事
作者：黄彦鸿
朝代：清

沧桑身世亦堪哀，回首鲲溟倦眼开。昔日户庭今万里，伤心不上望乡台。
留园雅集席上即事
作者：黄彦鸿
朝代：清

相逢莫作仲宣哀，海外论交意境开。赢得压装诗卷好，瀛东声价满金台。
寄郑子尹
作者：黄彭年
朝代：清

一官羁绊才抛去，又荷书囊出播州。大府求贤频问讯，先生出处合深筹。莫悲迟暮逢兵燹，赢得清间从白头。仕隐于吾两无分，友朋惭愧是兹游。
庚寅九月自苏州量移武昌留示诸生
作者：黄彭年
朝代：清

有朋筮盍簪，譬若鸟栖树。一鸟独南飞，众鸟东西顾。他树岂无枝，徘徊不忍去。诸生勤讲习，予亦忘衰暮。常抱离索忧，畏读销魂赋。聚散亦何常，进德期罔懈。六书与九章，蓺事各异派。致用求其通，面墙昭古戒。拘墟守章句，大道恐破坏。师承贵有恒，勖哉日月迈。化成必由学，惟士有恒心。所以武城宰，弦歌尚遗音。国奢示以俭，斯道无古今。愿为夫子铎，贡作帝廷琛。吴楚未云远，企望来规箴。
庚寅九月自苏州量移武昌留示诸生·其一
作者：黄彭年
朝代：清

有朋筮盍簪，譬若鸟栖树。一鸟独南飞，众鸟东西顾。他树岂无枝，徘徊不忍去。诸生勤讲习，予亦忘衰暮。常抱离索忧，畏读销魂赋。
庚寅九月自苏州量移武昌留示诸生·其三
作者：黄彭年
朝代：清

化成必由学，惟士有恒心。所以武城宰，弦歌尚遗音。国奢示以俭，斯道无古今。愿为夫子铎，贡作帝廷琛。吴楚未云远，企望来规箴。
庚寅九月自苏州量移武昌留示诸生·其二
作者：黄彭年
朝代：清

聚散亦何常，进德期罔懈。六书与九章，蓺事各异派。致用求其通，面墙昭古戒。拘墟守章句，大道恐破坏。师承贵有恒，勖哉日月迈。
挽曾国藩联
作者：黄彭年
朝代：清
体裁：联

公真一代名臣，挽东南已坠山河，百战奇勋，论学术本原，犹为余事；我是再传弟子，忆京洛叨陪杖履，卅年老友，每从容讲贯，咸服先生。
挽曾纪泽联
作者：黄彭年
朝代：清
体裁：联

海外有功，朝端有望；名父之子，命世之英。
次韵答袁重黎
作者：黄彭年
朝代：清

隆阴叹季驶，朝霜若暮雰。卉零刚虫鹅，畴能持大钧。神龙尽思蛰，尺蠖安可伸。鲸齿白如雪，出海千为群。雀雏闇天时，岂办千霄云。言谁药石甘，香孰知见薰。层冰凝已坚，饮鹤何处川。䙰褷脱笼樊，结巢长松根。病翮心自惜，啸侣情每勤。伊祁近尧基，政閟而民醇。丛树翳楼阁，碧涧幽含春。侧闻丹穴凤，浴水不浴浑。德牧耀奇字，华采腾轩轩。高调叶箫韶，求友灵禽园。暂饥竹未花，圣瑞谁为言。阿阁翼欲翥，九皋鸣遥闻。曷去苍筤箐，就啄茯苓根。徘徊不轻下，高奋思呈文。甚愿仪丹阙，昌运开时屯。素琴写此意，求友相彼真。长风飒然至，高下涛潺沄。沧洲绘满壁，昕夕容垂缗。卷轴山石间，天乐如衡门。客来无杂语，古义恒互陈。雅称凤偕鹤，守寒栖相邻。同声幸早应，一曲传心神。
疏漳浦手札毕用倪鸿宝闻黄石斋归途遍游名山韵题后
作者：黄彭年
朝代：清

绝粒十四朝，赋诗何舂容。孔孟不我弃，文谢今相逢。大道真受授，一节难自封，钦哉契前哲，祀祭先卧龙。幽居际世难，吾侪非默客。问业得相长，良会称罕逢。孝陵泣奇梦，文明伤故封。仗节在敢谏，逆鳞批九龙。吾家右江老，抗节无馁容。饿死岂相法，禀节时正逢。片纸发粤难，褒忠蒙帝封。伤哉确不拔，血胆归乾龙。
疏漳浦手札毕用倪鸿宝闻黄石斋归途遍游名山韵题后·其一
作者：黄彭年
朝代：清

绝粒十四朝，赋诗何舂容。孔孟不我弃，文谢今相逢。大道真受授，一节难自封，钦哉契前哲，祀祭先卧龙。
疏漳浦手札毕用倪鸿宝闻黄石斋归途遍游名山韵题后·其三
作者：黄彭年
朝代：清

吾家右江老，抗节无馁容。饿死岂相法，禀节时正逢。片纸发粤难，褒忠蒙帝封。伤哉确不拔，血胆归乾龙。
疏漳浦手札毕用倪鸿宝闻黄石斋归途遍游名山韵题后·其二
作者：黄彭年
朝代：清

幽居际世难，吾侪非默客。问业得相长，良会称罕逢。孝陵泣奇梦，文明伤故封。仗节在敢谏，逆鳞批九龙。
题陈涉江画册
作者：黄彭年
朝代：清

翠螺山畔万株松，近听涛声望远峰。每展画图如旧历，一生游兴比人浓。佛岩颇似广元道，画笔直追王晋卿。石骨崚嶒云气定，不施句勒自生成。山翠四围如聚幄，飞泉百道水成溪。三溪桥畔曾延伫，闻有高人伴鹤栖。陶潜宅里松犹在，岂识人间有永初。何必倪文寻法乳，拈毫不觉性情摅。
题陈涉江画册·其一
作者：黄彭年
朝代：清

翠螺山畔万株松，近听涛声望远峰。每展画图如旧历，一生游兴比人浓。
题陈涉江画册·其三
作者：黄彭年
朝代：清

山翠四围如聚幄，飞泉百道水成溪。三溪桥畔曾延伫，闻有高人伴鹤栖。
题陈涉江画册·其二
作者：黄彭年
朝代：清

佛岩颇似广元道，画笔直追王晋卿。石骨崚嶒云气定，不施句勒自生成。
题陈涉江画册·其四
作者：黄彭年
朝代：清

陶潜宅里松犹在，岂识人间有永初。何必倪文寻法乳，拈毫不觉性情摅。
喜汪秋浦来自章门
作者：黄律
朝代：清
体裁：五言律诗

当时戎马地，洒泪惜离群。一夕忽分手，三年才见君。开窗吟好句，沽酒醉斜曛。莫话旧游处，萧条不忍闻。
双龙观看花即席拈韵得津字
作者：黄德溥
朝代：清

万壑藏幽境，提壶及暮春。花深疑失路，泉响喜通津。谈笑挥长尘，沈酣卧锦茵。归途休秉烛，片月挂城闉。
双龙观看花即席拈韵得津字
作者：黄德溥
朝代：清
体裁：五言律诗

万壑藏幽境，提壶及暮春。花深疑失路，泉响喜通津。谈笑挥长麈，沈酣卧锦茵。归途休秉烛，片月挂城闉。
山行
作者：黄德溥
朝代：清

匹马秋山路，萧森断客魂。白云天际雁，红叶水边村。飘泊征衫旧，艰难傲骨存。生平矜意气，此际与谁论。
女冠子·访女道者
作者：黄德贞
朝代：清
体裁：词

石床瑟冷。独坐还怜香影。翠岚重。南岳夫人庙，缑山仙女宫。道超尘坱外，名籍绛霄中。麾尘松风里，世缘空。
学绣湾
作者：黄德贞
朝代：清
体裁：七言绝句

行人犹是说西施，歌舞当年刺绣迟。香骨只今何处所，云迷荒草晓风吹。
悼亡
作者：黄德贞
朝代：清
体裁：七言律诗

阴云惨淡月无光，铁骨寒飞六月霜。秋水倒流惊化石，溪烟不动怨鸣螀。缑山鹤驭空回首，巫峡猿声总断肠。薤露疾摧庭畔草，悲风吹梦到池塘。
新秋坐月次皆令韵
作者：黄德贞
朝代：清
体裁：七言绝句

夜静鸣蛩到处闻，碧天如洗绝纤云。忽飘一叶添愁思，独坐閒庭每忆君。
望海潮·乍浦天妃宫观潮
作者：黄德贞
朝代：清
体裁：词

扶桑缥缈，霓光龙采，金宫砥柱银涛。烽堠星罗，营屯棋布，惊看碧浪迢遥。万叠捲鲛绡。恍琼鳌驾水，白马凌霄。一蹴春霆，千寻秋雪势滔滔。几回目眩魂摇。羡东南形胜，奇绝神皋。云佩庄严，绣幢屹峙，沧波昼夜腾骄。浴日海门潮。更昏微朏魄，时共盈消。闻说蓬瀛，鼍梁虚驾笑秦桥。
玉女摇仙佩·题自制琴谱
作者：黄德贞
朝代：清
体裁：词

偶摛词藻，未别宫商，忽听琳琅佳操。助我清音，悠然淡韶，恍若鹤鸣霜晓。如竹疏风笑。似荷弹雨点，声声寒悄。想当日、登临怀古，开襟霁景相照。任目断飞鸿，不计焦桐，十分叶调。自笑疏帘邃阁，涤砚焚香，舒写闲情幽抱。数息闲时，持经馀暇，几骇冰弦清袅。律吕通奇奥。可知我、销却光阴多少。喜白发、高吟不朽，轸前徽下，指能解语。流泉绕。含宫嚼徵词源灏。
芙蓉石
作者：黄德贞
朝代：清
体裁：七言律诗

郁林曾诧翠玲珑，�署光凝拄笏雄。半壁烟岚矜玉立，一帘香雨罥花丛。筠依夕影寒生碧，苔掩秋棱色印红。自是珠宫分蕊出，坚贞应与使君同。
芙蓉石
作者：黄德贞
朝代：清
体裁：七言律诗

郁林曾诧翠玲珑，𣙜署光凝拄笏雄。半壁烟岚矜玉立，一帘香雨罥花丛。筠依夕影寒生碧，苔掩秋棱色印红。自是珠宫分蕊出，坚贞应与使君同。
花娇女·送皆令之西泠
作者：黄德贞
朝代：清
体裁：词

芳草织前溪。去路迷。丝丝柳，难系片帆西。
莺啼序·西湖怀古
作者：黄德贞
朝代：清
体裁：词

苏堤柳下维画舸，凭阑远眺。叹西陵、卖断繁华，两峰螺黛如扫。忆往日、香车油壁，六桥三竺青葱好。更桂香荷艳，玻璃冷浸霞晓。洪谷兴酣，北苑得意，叫绝游仙棹。但满眼、刍牧樵苏，极悬崖控绝岛。遍亭皋、桃林歇马，采莲歌、换关山调。抚流波，荇藻涟漪，濲纹留照。游鱼吹浪，飞燕翔空，惯听笙歌闹。乘好景、晴和淑媚，吟赏湖光，灏楼开妆镜，舟移芰浦，南屏爽气排林表。羡逋仙，笑指梅花老。孤山鹤梦冰雪绕。渐暖日嘶风，骅骝啮尽芳草。湘帘澄碧，绿水柔蓝，裁笔强墨妙。约略烟岚疏树，瞻顾从容，拟拾幽蘋，白云胶扰。银飘鬓丝，蟾辉映雪，幸西家尚容惫耄，趁稀龄少寄临风傲。斜阳一曲瑶琴，放艇湖心，水香月皎。
调笑令
作者：黄德贞
朝代：清
体裁：词

缱绻。双星灿。浪说乌填营室畔。人间天上情应判。只觉徒增诋讪。洁清织女停梭怨。词客从今须辨。
送皆令北游
作者：黄德贞
朝代：清
体裁：词

飞絮萦香阁，横波绕画帘。都将烦恼意，付与别离船。白雪长安声价重，盼遥天。
雨中花慢·游北山草堂看九松
作者：黄德贞
朝代：清
体裁：词

鳞水乔松，秀挺郁蟠，北山堂搆清幽。亭台依旧，溪石临流。九老风规楚楚，千寻品地悠悠。任凌霜濯雪，凝露餐霞，青映丹丘。韶华转瞬，红紫空研，故人何处琼楼。祗趁取、芳时登眺，缓步夷犹。选胜濡毫，兰径忘归，问鹤汀州。听涛轩外，徘徊好景，欲去还留。
50自寿联
作者：黄思宸
朝代：清
体裁：联

已历万八千日，先生醉乎？未也；追思四十九年，吾子过矣，非欤。
赤藤杖歌
作者：黄恩彤
朝代：清

昔年我过浈阳峡，飞来禅寺停襜帷。寺僧赠我赤藤杖，入手夭矫蟠蛟螭。峡山陡立水清绝，草木坚瘦含霜姿。兹藤纯阳有殊禀，蜷生山腹穿云肌。年深瘴雾霾翠蔓，独标火色争炎曦。蛇缠虺缭更纠结，石刚铁劲尤崛奇。细筋盘环抱真骨，血殷腠理凝燕支。攫拿数尺势千丈，倒垂岩际耀水湄。老樵奋臂拔不得，快斧斫断珊瑚枝。天生杖材带根节，不须凿削烦工师。鸠首翻露丹凤咮，龙颔怒杰赪虬髭。舟中缄识不敢发，江湖怕有神奸窥。归来摩弄净牙角，偶以挂壁惊童儿。近苦脚软仗汝助，掣电绕腕流虹驰。蜿蜒欲飞强捉住，咫尺炫晃光陆离。斗觉生力贯腰膝，徐看宝气衡须眉。残藜枯竹安足道，涂朱髹漆空尔为。会当携汝入山去，遍踏苍崖寻紫芝。
重阳病起
作者：黄恩彤
朝代：清

困余起步画廊东，闷把茱萸数晚红。四面寒山黄叶下，一声断雁碧云中。兴来欲觅登高侣，病后难禁落帽风。自叹吟身如瘦鹤，不堪重醉菊花丛。
题友人斋壁
作者：黄恩彤
朝代：清

地僻无车马，莓苔长满庭。平沙连屋白，短树压窗青。儿女烹茶熟，鸡豚唤梦醒。柴门间不闭，山鸟自梳翎。
花县县署联
作者：黄恩贵
朝代：清
体裁：联

若使闾阎歌父母；何妨琴鹤笑寒酸。
从韬光至云栖途中即景
作者：黄恺镛
朝代：清

出入丛篁林，山溪间村坞。濛濛夕照中，人烟古原树。白云扬微钟，樵径纷堪数。日暮投僧房，猿啼夜深雨。
杂诗
作者：黄恺镛
朝代：清

高堂有旨酒，列坐有嘉客。相逢燕赵徒，携我酌春夕。香雾蒙玉壶，飞花落瑶席。狼籍驼蹄羹，照座浓琥珀。美人红罗襦，微微送廊芗泽。酒酣闻浩歌，歌声惨不怪。劝客尽此觞，光阴如电激。今日清镜颜，明日青山魄。百年不可知，须为目前惜。四座感此言，举觞更浮白。乐哉此夕饮，髡亦能一石。
度仙霞岭步周栎园壁间原韵
作者：黄惠
朝代：清

朱霞天半接高峰，怪石森罗拥翠蓉。竹外茶铛敲雪煮，溪边水碓带烟舂。危嵝尽入云林画，绝磴来寻康乐踪。四度出关缘底事，几人辛苦一僧慵。行李萧萧雪戒途，千寻岩壁一筇扶。泉流涓滴终归海，山势盘纡直到吴。衣上岚光行处散，藓深碑字望来无。使君自有宣城句，我亦喁于兴不孤。
度仙霞岭步周栎园壁间原韵·其一
作者：黄惠
朝代：清

朱霞天半接高峰，怪石森罗拥翠蓉。竹外茶铛敲雪煮，溪边水碓带烟舂。危嵝尽入云林画，绝磴来寻康乐踪。四度出关缘底事，几人辛苦一僧慵。
度仙霞岭步周栎园壁间原韵·其三
作者：黄惠
朝代：清

纡回石级接天长，北苑屏风面面张。十里鷇音随地转，一肩湖草过山香。卉衣推髻盘荒径，红橘青瓜贡尚方。半刻閒身同小隐，竹竿籊籊立沧浪。呼吸真堪帝座通，上方初日照曈昽。饭僧烧笋空林下，供佛移花古刹中。老圃灌园擎瓮重，旱田编竹引泉工。半生辜负看山约，又向春风逐塞鸿。
度仙霞岭步周栎园壁间原韵·其二
作者：黄惠
朝代：清

行李萧萧雪戒途，千寻岩壁一筇扶。泉流涓滴终归海，山势盘纡直到吴。衣上岚光行处散，藓深碑字望来无。使君自有宣城句，我亦喁于兴不孤。
陈伯丹李荷卿李天卿秋夜集雨香斋小饮
作者：黄惠
朝代：清

秋风常不改，悲怀直到今。相看俱作客，半醉便微吟。疏柳三更月，冥鸿万里心。知君能遣此，樽酒与鸣琴。
冒雪买舟归里
作者：黄慎
朝代：清

建春门外望，又唤木兰船。担带城中雪，帆寒江上烟。耻为弹铗客，安得买山钱。可叹东流水，茫茫似去年。
送瑞金杨季重
作者：黄慎
朝代：清

送君此去五羊城，看到梅花岁又更。芳草赵陀台上色，鹧鸪韩愈庙前声。味知马甲无多美，瘴避桄榔忆远征。执手东南歧路异，海天风雨独关情。
题画
作者：黄慎
朝代：清

篮内河鱼换酒钱，芦花被里醉孤眠。每逢风雨不归去，红蓼滩头泊钓船。
四川盐茶道署厅事联
作者：黄懋祺
朝代：清
体裁：联

镇日得长闲，最有味时如水淡；此官无别趣，却宜多处比诗清。
燕鲁公所联
作者：黄懋祺
朝代：清
体裁：联

曲应天上有；人是日边多。
为汪孟慈农部题其尊人容甫先生并祀西湖金山事
作者：黄承吉
朝代：清
体裁：古风

吾乡学者力学始，先有先生后诸子。邃经邃史邃文章，三者由来称并美。广陵一对辞瑰奇，负石含金作神理。留传述学数卷书，上下旁通极原委。忆子弱冠初识君，麟角相期不相鄙。后来再见无几回，一病遂厄西湖沚。君生木为校书去，死作经神固应尔。诂经精舍今祀君，咫尺书楼笑堪倚。争辉况有精法楼，跌荡江天更无比。三阁原来重一人，当时名誉高如此。后此乡儒接踵兴，崛起纷纶许多士。当君好在未没时，巳播江焦及钟李。学跻堂奥非坐隅，许郑曹刘一时拟。繄余窃附何敢当，比似诸君续貂耳。我朝学业大昌明，不数空谈求实是。诏开四库罗群书，渐被津原到臣里。大哉文汇连文宗，照耀文澜角相犄。先生在在皆翻研，万八千函供一指。即今蘋洁足俎豆，尚觉芸香盈席几。好事能无望古深，儒生不是酬庸侈。感君哲嗣促余诗，奋笔吟成为君纪。观摩更忆昔时人，星流云散俱巳矣。
叠游乳岩三洞爱其奇绝题于石壁
作者：黄承吉
朝代：清

蓬莱员峤虚无间，世间何处无仙山。骖鸾到此偶歇息，但见无数白石清泉湾。清泉随风来，荡漾空中澜。耸身直上树巅顶，千人濯足泠而寒。仙人陶通明，凿崄排云关。三层楼户惝出没，一层一陟玄都坛。钟乳何累累，千载结不乾。玲珑幢盖太古设，化工巧作波罗檀。丹丘有何碧玉宇，凡夫想像无田攀。烟深水迷日食乳，时有锦鳞仙鼠相往还。是谁写出上清字，得无真有琼华丹。我来狂饮已三度，往往云腴玉液充杯盘。临行拄杖侧耳听，淙琤如有丝竹弹。不知䆲䆡直入几百里，此语欲答山僧难。山风一扫去尘迹，应让真人玉佩来珊珊。
届积布山将泊复进
作者：黄承吉
朝代：清

揱椭绵群峰，累累莫名似。不知何神灵，错物置平地。一壁出瞰江，遥临俨车盖。过此峰更多，胶连叠形器。滞留已经旬，始见帆顺利。击汰迎浇流，豗腾去如骥。行行转山曲，飙折舟横济。坐立忽下趋，欹斜恐颠坠。久客知风涛，忠信岂不事。鸩毒怀宴安，篙师漫轻试。夜色含朦胧，岧峣互亏蔽。但见胥骑来，讵暇展衡视。初闻蕲阳柝，再听兰溪吹。一发兼数程，欣然已忘悸。
巴陵怪风行
作者：黄承吉
朝代：清

吾闻帝子之出恒飘风，今来正值风交通。踉砀天吴夜不息，银虬雪貘抟虚空。虚空震感无声入，撇擘撞舂万舟急。撞欲崩摧撇欲流，擘如相掎舂相袭。舟人黑暗竞凌波，腰系樯绳仗樯立。引长抛重百难施，绠似云连铁山集。我船三荡不可支，欲离所傍愁无依。风威况是离不得，斡旋实赖能工师。洞庭春雨连天涨，激切飞廉怒相向。水势今宵尽却回，湘源却恐生波浪。少妇无端觏此惊，牵裾坐对可怜生。瞪然仆婢更何事，如此风波宁可行。呜呼人生岂不怀乡里，薄宦偏羁二三子。一夜心旌百丈悬，梦回错认蛟宫里。
江干间步
作者：黄承吉
朝代：清

岩耕暌宿好，复此孤帆征。停枻傍洲沚，缘幽时一行。初疑草树隔，渐觉蹊阡迎。孤烟远村出，暧暧村光明。荷香夕池敛，粳熟秋塍平。江山有余色，鸡犬无烦声。穷历信忘疲，即境感所营。田父讶客来，曳杖返柴荆。孙登故缄默，悠悠谢浮名。
江村
作者：黄承吉
朝代：清

商秋木叶早辞柯，寂寞江村夜独过。蟹簖月明微有露，渔舟风动不关波。萧萧鸿雁来何远，落落星辰望转多。自喜诗篇频野获，间情天付与吟哦。
登黄鹤楼
作者：黄承吉
朝代：清
体裁：五言律诗

高影控城头，雄标压郡楼。风光全楚入，春色大江流。客意空霄汉，吾乡自斗牛。崔郎题笔处，千古一羁愁。
读汪容甫遗诗
作者：黄承吉
朝代：清
体裁：七言律诗

经术吾乡让始通，渐摩奚啻列家宗。顾良尚忆宗何妥，王粲偏虚诣蔡邕。漫道一文难识虎，欣从九色巳窥龙。碎金零落无多在，字字都成百鍊锋。
公路浦
作者：黄承增
朝代：清
体裁：五言律诗

只疑呜咽水，犹是乱军声。落日清淮上，扁舟吊古情。炎精不终否，僣窃竟何成。君看刘郎浦，英雄独著名。
古澹园
作者：黄振
朝代：清

一径秋阴向晚天，小园缓步意萧然。水衣绿破崩崖底，霜果红欹落叶边。屋倒祠堂留古像，人亡台榭剩荒烟。亦知名胜终难久，太息何曾有百年。
罗两峰来寓雨香精舍同片石梅原赋诗用台字
作者：黄振
朝代：清

雨香旧址有高台，自古登临到此来。千载文章秋鬼哭，一番钟鼓断鸿哀。无端落叶因风聚，何处寒云向夕开。我是悲秋老词客，斜阳衰柳自徘徊。
送王春明十二归锡山
作者：黄振
朝代：清

秋深黄叶里，人去断鸿边。落日低帆影，乡心隔水烟。山寒江上色，诗澹世间缘。好结临崖屋，观书种秫田。
为托见亭都阃题赵子昂画马
作者：黄振河
朝代：清

伯乐一过马群空，相马独识马中龙。形影胡来入图画，高堂素壁生长风。英姿飒飒生气充，百战能助功人功。岂当求之凡马中，曹将军没韩干死。写生谁知赵氏子。近人画马画皮毛，赵公画马入神髓。青丝络，千里驹，世无王良与造父。谁堪为尔范驰驱，海内方今戎事亟。羽书络绎无虚日，往来奔命尽驽骀。我抚此图长太息，君盍持此向燕台。千金入市非凡材，蚕丛道路骅骝开。吁嗟乎！风云际遇士所喜，渥洼沙苑来千里，谁为郭隗君其始。
琴台怀古
作者：黄振河
朝代：清

欲访唐贤迹，城西万绿曛。四围山抱郭，一带树沾云。台影自终古，琴声久不闻。青条何处是，惆怅次山坟。
秋阴
作者：黄振河
朝代：清

炊烟不辨昼沈沈，凉雨通宵作晓阴。极浦枫林添画意，闲庭梧叶堕秋心。斜风断雁模糊影，中酒怀人惨淡吟。山色如妆本明净，一经浓抹易萧森。
雨后登白云阁春望
作者：黄振河
朝代：清

白云阁上白云飞，野烟漠漠含四围。东风吹落天街雨，千树万树胭脂肥。郊原泼水春光腻，十丈梯云蹋空翠。斜阳晴晒榜人帆，泥痕红染沽春屐。诗情画意满山城，村村布谷相和鸣。淇上健儿驱犊出，东阡西陌催春耕。春耕一犁滋霢霂，乘兴游春兴未足。归来魂梦有余清，明朝浣涤衣襟绿。
挽曾国藩联
作者：黄振纲
朝代：清
体裁：联

万户领侯封，堕泪恩同羊叔子；千秋论相业，核名不愧范希文。
曹仁宪谨荣寿七言排律一首
作者：黄政
朝代：清

南极生光映德辉，我公应运享遐龄。算年适合蓍龟数，鉴貌还如松鹤形。会可香山追老白，图堪耆社入丹青。萸觞好作尧觞祝，菊酒堪为寿酒馨。屈指明秋周甲子，承颜晚岁喜男丁。斯文有幸斯人在，长使我侪奉典型。
关渡分潮
作者：黄敬
朝代：清

南北安澜颂禹勋，而今渡口各成纹。谁将素练中拖界，却把洄潮两道分。二水苍茫含皓魄，双条缥缈暗斜曛。莫嫌欲济无舟楫，几度津头思不群。
坌岭吐雾
作者：黄敬
朝代：清

坌岭为何高插天，朝朝吐雾与相连。横来海气千寻白，接得岩云一派鲜。林里苍茫藏虎豹，谷中呼吸隐神仙。莫嫌胜景层层锁，剪破春风在眼前。
基隆竹枝词
作者：黄敬
朝代：清

万顷波涛一叶舟，无牵无绊祇随流。须臾满傤鲈鱼返，贩伙争沽闹渡头。
淡江吼涛
作者：黄敬
朝代：清

夜静何声入耳嘈，那知淡北吼江涛。喧天不是因风怒，震地偏怜对月号。雨后鸣时晴可卜，暗中响处雨相遭。喤喤恰似雷霆起，醒觉潜龙万里翱。
秋社竹枝词
作者：黄敬
朝代：清

相逢相问属秋天，共说今年胜旧年。田祖有神宜报赛，吹箫击鼓备芳筵。盘有粢兮鼎有牲，同来祀社告西成。祭馀不用留神惠，相劝庄人酒共倾。酒酣耳热歌声起，翘首村村夕照微。散社忍教相别去，醉闻箫管又忘归。
秋社竹枝词·其一
作者：黄敬
朝代：清

相逢相问属秋天，共说今年胜旧年。田祖有神宜报赛，吹箫击鼓备芳筵。
秋社竹枝词·其三
作者：黄敬
朝代：清

酒酣耳热歌声起，翘首村村夕照微。散社忍教相别去，醉闻箫管又忘归。
秋社竹枝词·其二
作者：黄敬
朝代：清

盘有粢兮鼎有牲，同来祀社告西成。祭馀不用留神惠，相劝庄人酒共倾。
芦洲泛月
作者：黄敬
朝代：清

淡北关前一小洲，荻芦摇曳泛中流。江含夜色清辉漾，月照波光罩影浮。葭叶有声翻白露，浪花无际滚金毬。小船乘兴随机转，赛过苏公赤壁游。
观潮斋即景回文
作者：黄敬
朝代：清

迢迢绿水绕山崇，片片晴霞映日红。桥落波光虹倒影，镜磨秋色月生东。遥天暮霭遮高树，远浦渔舟泊晚风。邀客有时酣眺望，潮回暗浪碧波中。中波碧浪暗回潮，望眺酣时有客邀。风晚泊舟渔捕远，树高遮霭暮天遥。东生月色秋磨镜，影倒虹光波落桥。红日映霞晴片片，崇山绕水绿迢迢。
观潮斋即景回文·其一
作者：黄敬
朝代：清

迢迢绿水绕山崇，片片晴霞映日红。桥落波光虹倒影，镜磨秋色月生东。遥天暮霭遮高树，远浦渔舟泊晚风。邀客有时酣眺望，潮回暗浪碧波中。
观潮斋即景回文·其二
作者：黄敬
朝代：清

中波碧浪暗回潮，望眺酣时有客邀。风晚泊舟渔捕远，树高遮霭暮天遥。东生月色秋磨镜，影倒虹光波落桥。红日映霞晴片片，崇山绕水绿迢迢。
过关渡港
作者：黄敬
朝代：清

一望青山近，微濛不见家。只因归思急，那怕浪淘沙。
偶兴
作者：黄文仪
朝代：清

一帘明月裁诗夜，半榻清风独坐时。搁笔静观浮世事，黄粱梦觉饭犹炊。
冬夜八首
作者：黄文仪
朝代：清

风起寒涛响，霞拖远岫明。暮烟埋野树，夜月照山城。酒后诗情在，花前道气清。石床趺坐久，掩卷听钟声。一池新水碧，万点夜星明。境静风敲竹，檐虚月照楹。牢牢花犬吠，唧唧草虫鸣。宝鸭频添炷，铜壶漏二更。嚼雪题新句，焚香净客心。天寒烟较重，云暗夜来深。天冷茶声歇，衣单露气侵。孤灯人寂寂，聊写静观吟。清磬一声外，频敲数韵诗。雪香梅暗吐，山回月来迟。风起帘波动，更深露气滋。检书烧短烛，红影照离离。月暗山无影，叶垂露有光。墙边梅吐白，篱下菊开黄。斗酒娱寒夜，疏帘怯晚霜。挑灯红落烬，趺坐看金刚。铜漏频推箭，银缸落尽煤。寒侵三径雪，烟重一技梅。酒酌卜萄绿，茶烹瑞草魁。晨鸡三叠唱，晓色向东开。江星云外落，海日地中来。水碧浮天镜，霞红照玉台。几株枫树雪，数朵陇头梅。报晓钟初击，霜寒落叶豗。雪黏千树白，霜染一林红。星落花垂露，更残雾捲风。板桥苔路滑，海屿日华融。世界劳生事，乾坤任转蓬。
冬夜八首·其一
作者：黄文仪
朝代：清

风起寒涛响，霞拖远岫明。暮烟埋野树，夜月照山城。酒后诗情在，花前道气清。石床趺坐久，掩卷听钟声。
冬夜八首·其七
作者：黄文仪
朝代：清

江星云外落，海日地中来。水碧浮天镜，霞红照玉台。几株枫树雪，数朵陇头梅。报晓钟初击，霜寒落叶豗。
冬夜八首·其三
作者：黄文仪
朝代：清

嚼雪题新句，焚香净客心。天寒烟较重，云暗夜来深。天冷茶声歇，衣单露气侵。孤灯人寂寂，聊写静观吟。
冬夜八首·其二
作者：黄文仪
朝代：清

一池新水碧，万点夜星明。境静风敲竹，檐虚月照楹。牢牢花犬吠，唧唧草虫鸣。宝鸭频添炷，铜壶漏二更。
冬夜八首·其五
作者：黄文仪
朝代：清

月暗山无影，叶垂露有光。墙边梅吐白，篱下菊开黄。斗酒娱寒夜，疏帘怯晚霜。挑灯红落烬，趺坐看金刚。
冬夜八首·其八
作者：黄文仪
朝代：清

雪黏千树白，霜染一林红。星落花垂露，更残雾捲风。板桥苔路滑，海屿日华融。世界劳生事，乾坤任转蓬。
冬夜八首·其六
作者：黄文仪
朝代：清

铜漏频推箭，银缸落尽煤。寒侵三径雪，烟重一技梅。酒酌卜萄绿，茶烹瑞草魁。晨鸡三叠唱，晓色向东开。
冬夜八首·其四
作者：黄文仪
朝代：清

清磬一声外，频敲数韵诗。雪香梅暗吐，山回月来迟。风起帘波动，更深露气滋。检书烧短烛，红影照离离。
冬日杂咏
作者：黄文仪
朝代：清

叶落山空木露青，疏松老柏翠停停。高凌霄汉云长护，夜静风涛响若霆。暮霭斜阳落雁汀，濛濛细雨阻行旌。长江寒急波涛恶，幽壑潜龙睡未醒。浓云密密布层阴，雪满前山路正深。雨为天寒吹似霰，梅花开遍玉成林。
冬日杂咏·其一
作者：黄文仪
朝代：清

叶落山空木露青，疏松老柏翠停停。高凌霄汉云长护，夜静风涛响若霆。
冬日杂咏·其三
作者：黄文仪
朝代：清

浓云密密布层阴，雪满前山路正深。雨为天寒吹似霰，梅花开遍玉成林。
冬日杂咏·其二
作者：黄文仪
朝代：清

暮霭斜阳落雁汀，濛濛细雨阻行旌。长江寒急波涛恶，幽壑潜龙睡未醒。
冬景
作者：黄文仪
朝代：清

桑枯木落响天风，霞彩云阴暮景中。树色苍苍遮不断，满江还有木芙蓉。万象绕归仁寿镜，一尘不翳玉壶冰。裁成妙句偶然得，兴到研云写紫藤。半亩塘开一鉴澄，幽人心迹冷于冰。山斋日日吟风坐，貌瘦神清道气凝。夜夜烹茶煮雪冰，今霄霁色十分澄。山窗坐落三更月，炉焰犹然煖气蒸。
冬景·其一
作者：黄文仪
朝代：清

桑枯木落响天风，霞彩云阴暮景中。树色苍苍遮不断，满江还有木芙蓉。
冬景·其三
作者：黄文仪
朝代：清

半亩塘开一鉴澄，幽人心迹冷于冰。山斋日日吟风坐，貌瘦神清道气凝。
冬景·其二
作者：黄文仪
朝代：清

万象绕归仁寿镜，一尘不翳玉壶冰。裁成妙句偶然得，兴到研云写紫藤。
冬景·其四
作者：黄文仪
朝代：清

夜夜烹茶煮雪冰，今霄霁色十分澄。山窗坐落三更月，炉焰犹然煖气蒸。
冬景八首
作者：黄文仪
朝代：清

一窗冷雨裁诗夜，半壁青灯立雪时。风送涛声来枕畔，烟笼春色上梅枝。茶烹活水珠跳急，炉爇名香雾袅迟。醉意陶陶聊自适，琛情间寄几行诗。黄花无语解含嚬，绿酒多情惯醉人。枕上梦魂频化蝶，壁间剑气未埋尘。冲霄老鹤云情在，傲雪寒梅雨意新。莫怪空山零落尽，霜严谁是后凋身。月来日往成今古，物换星移转岁年。一片閒云空里色，千林落叶晚来烟。风光共道如流水，世界谁知似芥船。夜静涛声闻汩没，琴情妙入伯牙弦。静里方知宇宙宽，匡林梦觉意閒閒。逸情聊共青云远，幽兴贪看夜月团。山意冲寒梅破蕊，岸容带雾聊凋残。芳心未与年俱尽，且醉流霞待鹤还。寒风吹送晚来潮，水意云情入望遥。雪满空山人独立，霜凝老干木初凋。遐心寄与云边鹤，韵事閒听月下箫。想到江头烟雨里，野梅应放玉千条。烟锁寒山睡未醒，鸟飞绝迹悄无声。遥看零落疏林外，犹带苍红石发萦。雨雪霏霏催岁暮，梅花泛泛迫诗情。年来世事浑忘却，重订江鸥旧日盟。倚栏日日看云行，风动疏林鹤梦惊。旷野萧条晨雾重，江村冷寂暮烟生。绿落苔枯山露骨，冰坚地冻水无声。铅华剥尽天涯色，松柏留青老气横。潮落沙堤暮雨阑，排空雁字拂云端。一天冷月三冬景，两岸寒涛万顷滩。雪蕊散时天欲晓，霜钟声寂漏初残。整衣默坐鸡三唱，炉火香清爇紫檀。
冬景八首·其一
作者：黄文仪
朝代：清

一窗冷雨裁诗夜，半壁青灯立雪时。风送涛声来枕畔，烟笼春色上梅枝。茶烹活水珠跳急，炉爇名香雾袅迟。醉意陶陶聊自适，琛情间寄几行诗。
冬景八首·其七
作者：黄文仪
朝代：清

倚栏日日看云行，风动疏林鹤梦惊。旷野萧条晨雾重，江村冷寂暮烟生。绿落苔枯山露骨，冰坚地冻水无声。铅华剥尽天涯色，松柏留青老气横。
冬景八首·其三
作者：黄文仪
朝代：清

月来日往成今古，物换星移转岁年。一片閒云空里色，千林落叶晚来烟。风光共道如流水，世界谁知似芥船。夜静涛声闻汩没，琴情妙入伯牙弦。
冬景八首·其二
作者：黄文仪
朝代：清

黄花无语解含嚬，绿酒多情惯醉人。枕上梦魂频化蝶，壁间剑气未埋尘。冲霄老鹤云情在，傲雪寒梅雨意新。莫怪空山零落尽，霜严谁是后凋身。
冬景八首·其五
作者：黄文仪
朝代：清

寒风吹送晚来潮，水意云情入望遥。雪满空山人独立，霜凝老干木初凋。遐心寄与云边鹤，韵事閒听月下箫。想到江头烟雨里，野梅应放玉千条。
冬景八首·其八
作者：黄文仪
朝代：清

潮落沙堤暮雨阑，排空雁字拂云端。一天冷月三冬景，两岸寒涛万顷滩。雪蕊散时天欲晓，霜钟声寂漏初残。整衣默坐鸡三唱，炉火香清爇紫檀。
冬景八首·其六
作者：黄文仪
朝代：清

烟锁寒山睡未醒，鸟飞绝迹悄无声。遥看零落疏林外，犹带苍红石发萦。雨雪霏霏催岁暮，梅花泛泛迫诗情。年来世事浑忘却，重订江鸥旧日盟。
冬景八首·其四
作者：黄文仪
朝代：清

静里方知宇宙宽，匡林梦觉意閒閒。逸情聊共青云远，幽兴贪看夜月团。山意冲寒梅破蕊，岸容带雾聊凋残。芳心未与年俱尽，且醉流霞待鹤还。
北极
作者：黄文仪
朝代：清

天地至仁万物运，运行昼夜无时阙。煌煌有象北辰居，宝其阳光尊日月。列宿森罗皆拱北，泯乎声臭绝形色。浑然帝载妙无为，大哉圣心一太极。
北极·其一
作者：黄文仪
朝代：清

天地至仁万物运，运行昼夜无时阙。煌煌有象北辰居，宝其阳光尊日月。
北极·其二
作者：黄文仪
朝代：清

列宿森罗皆拱北，泯乎声臭绝形色。浑然帝载妙无为，大哉圣心一太极。
即景
作者：黄文仪
朝代：清

一帘竹影画离离，月白风清花气吹。梦里似曾闻广乐，醒来玉树弄阶墀。青松黛绿秀超群，半入江天半入云。地僻最宜秋鹤唳，风涛起处夜深闻。霞衣叠叠灿天青，松影森森自一亭。夜半月明惊鹤唳，芙蓉露下气流馨。霜寒水落响天风，烟叶流丹几树枫。雪冷石梁人影绝，蓑衣独钓一渔翁。
即景·其一
作者：黄文仪
朝代：清

一帘竹影画离离，月白风清花气吹。梦里似曾闻广乐，醒来玉树弄阶墀。
即景·其三
作者：黄文仪
朝代：清

霞衣叠叠灿天青，松影森森自一亭。夜半月明惊鹤唳，芙蓉露下气流馨。
即景·其二
作者：黄文仪
朝代：清

青松黛绿秀超群，半入江天半入云。地僻最宜秋鹤唳，风涛起处夜深闻。
即景·其四
作者：黄文仪
朝代：清

霜寒水落响天风，烟叶流丹几树枫。雪冷石梁人影绝，蓑衣独钓一渔翁。
夜泛莲潭
作者：黄文仪
朝代：清

月色随波涌，云阴落地流。水澄千里镜，天净十分秋。鹓鹭飞芦渚，凫鹥立浪头。濯缨方自适，随意泛渔舟。
夜起
作者：黄文仪
朝代：清

夜深山月一轮高，屋角阴风正怒号。自起开窗望明月，满庭树影弄萧骚。匆匆扰扰几人閒，梦醒鸡声五夜阑。争似鸟栖深树乐，山村日暮共云还。
夜起·其一
作者：黄文仪
朝代：清

夜深山月一轮高，屋角阴风正怒号。自起开窗望明月，满庭树影弄萧骚。
夜起·其二
作者：黄文仪
朝代：清

匆匆扰扰几人閒，梦醒鸡声五夜阑。争似鸟栖深树乐，山村日暮共云还。
夜雨
作者：黄文仪
朝代：清

细雨萧斋夜，寒毡冷似霜。地炉频煮酒，倾尽一壶觞。展卷翻细帙，挑灯对短章。文坛灵不抿，剑气吐光芒。
孟冬二十九夜作
作者：黄文仪
朝代：清

云暗风疏候，星明月晦天。松涛连夜响，竹树起寒烟。石砌虫鸣急，霜篱菊尚鲜。垂帘宵独坐，睡去梦魂圆。
学道
作者：黄文仪
朝代：清

学道须参窍妙禅，要凭慧业了机缘。情尘不断高于岳，心镜长明光在天。
寄兴
作者：黄文仪
朝代：清

小隐隐城郭，檐前竹四帷。一庵花鸟趣，雅称闭门居。万缘空了了，诗酒未忘情。寄兴青云外，琼楼开玉京。梦中游八极，醉里傲乾坤。觉悟浮生事，应知入道门。太空云翳断，秋月一轮高。心静知缘少，诗清为兴豪。诗酒含生意，都因凿窍忘。至人心若镜，应物绝迎将。倚筇流水外，相对暮山青。月照芦如雪，风吹荻一汀。溪月号寒蚓，秋镜响夜虫。凄清缠客思，离恨郁忡忡。闭户诵周易，焚香清道心。爻词如可会，大象何难寻。孤雁云边叫，啼猿月下闻。一声凄切调，寄意写回文。太空浑不有，夜夜灿星图。经纬罗天地，无垣不拱枢。潮汐期无爽，波涛吐纳中。降舛关地气，呼吸运相通。月射阳精耀，星分日气光。至人凌倒影，夜夜月辉扬。福图五十五，环极百神居。欲觅天门入，应观三纬书。智极三天数，胸藏万卷书。诚明理尽彻，仰企石斋庐。剀切详明疏，尤传罪己篇。莫将轻进议，漫自訾前贤。学探贤圣域，秀节更能贞。天盖楼前月，长悬一片明。紫阳真老宿，晚景造幽源。感兴斋居句，悔教枝叶繁。山斗文章重，渊源出子舆。遗文盈箧笋，原道一篇书。三读复性书，艰深亦颇解。感化策前修，一息勤无懈。夏峰孙老人，讲学篡宗传。谢却蒲车诏，岁寒节益见。超超陶靖节，松柏岁寒心。载咏南山句，孔颜乐趣深。安乐全高节，津桥听杜鹃。清风千古在，观物到先天。洒落心无累，光风霁月天。画图明太极，雅爱一溪莲。一介书生耳，犹留发几茎。典型仍未坠，夕照晓村明。
寄兴
作者：黄文仪
朝代：清

知音千古本来稀，老我空山乐茹薇。鸟入松云深得所，鹤盘海屿倦来归。一潭活水秋垂钓，半榻春风夜理徽。最是可人枝上蝶，南园草绿故飞飞。春风秋月足怡情，静里频敲磬几声。鸟语喃喃亲睡觉，花香脉脉梦魂清。无穷诗思云千叠，洗濯尘襟水一泓。万虑俱空缘不起，掩关终日听涛鸣。结想名山静里天，身閒无事日如年。鸟啼花落云生石，水净沙明月印川。泛泛小舟红蓼渚，行行拄杖白云边。安居如此真吾乐，鸟弄歌笙当管弦。看破红尘淡外求，把将万事付东流。升沈有分情何著，俯仰无惭乐更优。茗椀薰炉供静趣，行云野鹤伴閒游。一丝不挂神超越，作德由来心日休。
寄兴·其一
作者：黄文仪
朝代：清

小隐隐城郭，檐前竹四帷。一庵花鸟趣，雅称闭门居。
寄兴·其一
作者：黄文仪
朝代：清

知音千古本来稀，老我空山乐茹薇。鸟入松云深得所，鹤盘海屿倦来归。一潭活水秋垂钓，半榻春风夜理徽。最是可人枝上蝶，南园草绿故飞飞。
寄兴·其七
作者：黄文仪
朝代：清

溪月号寒蚓，秋镜响夜虫。凄清缠客思，离恨郁忡忡。
寄兴·其三
作者：黄文仪
朝代：清

梦中游八极，醉里傲乾坤。觉悟浮生事，应知入道门。
寄兴·其三
作者：黄文仪
朝代：清

结想名山静里天，身閒无事日如年。鸟啼花落云生石，水净沙明月印川。泛泛小舟红蓼渚，行行拄杖白云边。安居如此真吾乐，鸟弄歌笙当管弦。
寄兴·其九
作者：黄文仪
朝代：清

孤雁云边叫，啼猿月下闻。一声凄切调，寄意写回文。
寄兴·其二
作者：黄文仪
朝代：清

万缘空了了，诗酒未忘情。寄兴青云外，琼楼开玉京。
寄兴·其二
作者：黄文仪
朝代：清

春风秋月足怡情，静里频敲磬几声。鸟语喃喃亲睡觉，花香脉脉梦魂清。无穷诗思云千叠，洗濯尘襟水一泓。万虑俱空缘不起，掩关终日听涛鸣。
寄兴·其二十
作者：黄文仪
朝代：清

夏峰孙老人，讲学篡宗传。谢却蒲车诏，岁寒节益见。
寄兴·其二十一
作者：黄文仪
朝代：清

超超陶靖节，松柏岁寒心。载咏南山句，孔颜乐趣深。
寄兴·其二十三
作者：黄文仪
朝代：清

洒落心无累，光风霁月天。画图明太极，雅爱一溪莲。
寄兴·其二十二
作者：黄文仪
朝代：清

安乐全高节，津桥听杜鹃。清风千古在，观物到先天。
寄兴·其二十四
作者：黄文仪
朝代：清

一介书生耳，犹留发几茎。典型仍未坠，夕照晓村明。
寄兴·其五
作者：黄文仪
朝代：清

诗酒含生意，都因凿窍忘。至人心若镜，应物绝迎将。
寄兴·其八
作者：黄文仪
朝代：清

闭户诵周易，焚香清道心。爻词如可会，大象何难寻。
寄兴·其六
作者：黄文仪
朝代：清

倚筇流水外，相对暮山青。月照芦如雪，风吹荻一汀。
寄兴·其十
作者：黄文仪
朝代：清

太空浑不有，夜夜灿星图。经纬罗天地，无垣不拱枢。
寄兴·其十一
作者：黄文仪
朝代：清

潮汐期无爽，波涛吐纳中。降舛关地气，呼吸运相通。
寄兴·其十七
作者：黄文仪
朝代：清

紫阳真老宿，晚景造幽源。感兴斋居句，悔教枝叶繁。
寄兴·其十三
作者：黄文仪
朝代：清

福图五十五，环极百神居。欲觅天门入，应观三纬书。
寄兴·其十九
作者：黄文仪
朝代：清

三读复性书，艰深亦颇解。感化策前修，一息勤无懈。
寄兴·其十二
作者：黄文仪
朝代：清

月射阳精耀，星分日气光。至人凌倒影，夜夜月辉扬。
寄兴·其十五
作者：黄文仪
朝代：清

剀切详明疏，尤传罪己篇。莫将轻进议，漫自訾前贤。
寄兴·其十八
作者：黄文仪
朝代：清

山斗文章重，渊源出子舆。遗文盈箧笋，原道一篇书。
寄兴·其十六
作者：黄文仪
朝代：清

学探贤圣域，秀节更能贞。天盖楼前月，长悬一片明。
寄兴·其十四
作者：黄文仪
朝代：清

智极三天数，胸藏万卷书。诚明理尽彻，仰企石斋庐。
寄兴·其四
作者：黄文仪
朝代：清

太空云翳断，秋月一轮高。心静知缘少，诗清为兴豪。
寄兴·其四
作者：黄文仪
朝代：清

看破红尘淡外求，把将万事付东流。升沈有分情何著，俯仰无惭乐更优。茗椀薰炉供静趣，行云野鹤伴閒游。一丝不挂神超越，作德由来心日休。
寄兴·其四
作者：黄文仪
朝代：清
体裁：七言律诗

看破红尘淡外求，把将万事付东流。升沈有分情何著，俯仰无惭乐更优。茗碗薰炉供静趣，行云野鹤伴閒游。一丝不挂神超越，作德由来心日休。
山窗
作者：黄文仪
朝代：清

勿嫌寂寞小窗坐，还有幽禽悦耳啼。岁暮众芳摇落尽，鲜妍菊尚绕篱西。
山鸟
作者：黄文仪
朝代：清

流水声喧乱石间，云罗峰顶鸟飞还。一声冷叫山头月，人自闹时物自闲。
扶鸾
作者：黄文仪
朝代：清

一幅鸾书鸟篆文，空中落笔捲风云。每当烛跋香残后，驾鹤飞来紫气芬。
斋中閒居
作者：黄文仪
朝代：清

茅屋萧然静不哗，幽居何物作生涯。数枝黄菊閒时酒，一炷清香醒后茶。妙理细观如有悟，狂吟无意学名家。寻诗写兴供吾乐，入夜梅梢桂月斜。绿树侵檐竹绕庐，萧然还似野人居。霜棱梅吐千条白，露冷枫飞几叶疏。雁阵冲寒过极浦，雪花带雨落前除。地炉松火钟敲夜，斗酒孤灯读汉书。
斋中閒居·其一
作者：黄文仪
朝代：清

茅屋萧然静不哗，幽居何物作生涯。数枝黄菊閒时酒，一炷清香醒后茶。妙理细观如有悟，狂吟无意学名家。寻诗写兴供吾乐，入夜梅梢桂月斜。
斋中閒居·其二
作者：黄文仪
朝代：清

绿树侵檐竹绕庐，萧然还似野人居。霜棱梅吐千条白，露冷枫飞几叶疏。雁阵冲寒过极浦，雪花带雨落前除。地炉松火钟敲夜，斗酒孤灯读汉书。
晓日
作者：黄文仪
朝代：清

晓日未升云气重，轻雺薄霭醉芙蓉。山因寒瘦犹如睡，花为烟迷看似慵。飞鸟鸣时欹叶坠，幽猿啼处密林封。棱棱霜彻衣衾冷，梦醒神清午夜钟。
梅
作者：黄文仪
朝代：清

栖烟压雪横篱落，蘸水笼沙带月开。数点春心花里现，香清韵细绝纤埃。玉骨冰魂雪后姿，黄昏月色暮钟时。板桥流水香初度，竹外横斜见一枝。幽姿何必傍瑶台，笑傲冰霜寂历开。流水空山尘不到，孤芳解占百花魁。玉立佳人窈窕姿，园林掩映几多时。横斜影里萧萧竹，冷月疏烟伴最宜。寒风吹下月棱棱，浅抹疏烟薄霭蒸。瘦影一篱霜满地，罗浮梦醒冷于冰。天女维摩本绝尘，香魂同化此花身。雪中特为开生面，看取枝头数点春。木落山枯霜雪清，江头千树淡烟横。水流香动黄昏月，戒夜钟敲第一声。江村霜冷寂无哗，吟屋萧疏几树斜。瘦到骨时香到骨，严寒始放一枝花。书声澈夜月泠泠，斜影当窗雪满亭。幽气袭人香冉冉，霜高瘦却玉肌青。雪冷前村流水香，溪桥千树月痕凉。冰肌耐却寒威瘦，缟素魂交睹靓妆。雪花封处是瑶台，冷对清樽雪夜开。酒醒梦回风细捲，琼英飞落满苍苔。霜风吹下雪漫漫，香处梅花破笑颜。云冷月明清有韵，高枝攀摘细加餐。寒风裂石破天垠，万本梅花著色新。雪里幽姿开半面，空山明月见精神。枫落溪湾弃叶红，孤山千树月明中。自从逋客微吟后，寂寞枝头笑冷风。烟锁云埋玉冰隈，香从何处贵疑猜。行过寂寞江村路，始见琼瑶几树开。青灯影里萧疏树，雪后风微气吐氛。醉倚玉楼频赏望，横吹铁笛叫寒云。冰姿铁干水云隈，日日寻芳探几回。踏遍双鞋香迹冷，风霜历尽始春来。冲寒傲雪本来身，老干横开数点春。洁白最宜松竹伴，幽馨应不染风尘。嚼蕊和花带雪餐，清香气味沁脾肝。藐姑不食人间火，饱受风霜炼玉颜。竹堂开处掩柴门，嚼蕊含香树树芬。会得花前三弄意，笛声吹破陇头云。
梅
作者：黄文仪
朝代：清

浅水晴沙外，烟笼一树梅。香浮风韵细，魂度月华来。半点无尘到，疏枝带雪开。琴心如可写，清梦共徘徊。
梅·其一
作者：黄文仪
朝代：清

栖烟压雪横篱落，蘸水笼沙带月开。数点春心花里现，香清韵细绝纤埃。
梅·其七
作者：黄文仪
朝代：清

木落山枯霜雪清，江头千树淡烟横。水流香动黄昏月，戒夜钟敲第一声。
梅·其三
作者：黄文仪
朝代：清

幽姿何必傍瑶台，笑傲冰霜寂历开。流水空山尘不到，孤芳解占百花魁。
梅·其九
作者：黄文仪
朝代：清

书声澈夜月泠泠，斜影当窗雪满亭。幽气袭人香冉冉，霜高瘦却玉肌青。
梅·其二
作者：黄文仪
朝代：清

玉骨冰魂雪后姿，黄昏月色暮钟时。板桥流水香初度，竹外横斜见一枝。
梅·其二十
作者：黄文仪
朝代：清

竹堂开处掩柴门，嚼蕊含香树树芬。会得花前三弄意，笛声吹破陇头云。
梅·其五
作者：黄文仪
朝代：清

寒风吹下月棱棱，浅抹疏烟薄霭蒸。瘦影一篱霜满地，罗浮梦醒冷于冰。
梅·其八
作者：黄文仪
朝代：清

江村霜冷寂无哗，吟屋萧疏几树斜。瘦到骨时香到骨，严寒始放一枝花。
梅·其六
作者：黄文仪
朝代：清

天女维摩本绝尘，香魂同化此花身。雪中特为开生面，看取枝头数点春。
梅·其十
作者：黄文仪
朝代：清

雪冷前村流水香，溪桥千树月痕凉。冰肌耐却寒威瘦，缟素魂交睹靓妆。
梅·其十一
作者：黄文仪
朝代：清

雪花封处是瑶台，冷对清樽雪夜开。酒醒梦回风细捲，琼英飞落满苍苔。
梅·其十七
作者：黄文仪
朝代：清

冰姿铁干水云隈，日日寻芳探几回。踏遍双鞋香迹冷，风霜历尽始春来。
梅·其十三
作者：黄文仪
朝代：清

寒风裂石破天垠，万本梅花著色新。雪里幽姿开半面，空山明月见精神。
梅·其十九
作者：黄文仪
朝代：清

嚼蕊和花带雪餐，清香气味沁脾肝。藐姑不食人间火，饱受风霜炼玉颜。
梅·其十二
作者：黄文仪
朝代：清

霜风吹下雪漫漫，香处梅花破笑颜。云冷月明清有韵，高枝攀摘细加餐。
梅·其十五
作者：黄文仪
朝代：清

烟锁云埋玉冰隈，香从何处贵疑猜。行过寂寞江村路，始见琼瑶几树开。
梅·其十八
作者：黄文仪
朝代：清

冲寒傲雪本来身，老干横开数点春。洁白最宜松竹伴，幽馨应不染风尘。
梅·其十六
作者：黄文仪
朝代：清

青灯影里萧疏树，雪后风微气吐氛。醉倚玉楼频赏望，横吹铁笛叫寒云。
梅·其十四
作者：黄文仪
朝代：清

枫落溪湾弃叶红，孤山千树月明中。自从逋客微吟后，寂寞枝头笑冷风。
梅·其四
作者：黄文仪
朝代：清

玉立佳人窈窕姿，园林掩映几多时。横斜影里萧萧竹，冷月疏烟伴最宜。
清閒
作者：黄文仪
朝代：清

吸取清华露，如斟绿玉琼。心空秋月白，兴阔海潮生。欲与梅为友，常随鹤作朋。偶来松树下，侧耳听莺声。
溪泉
作者：黄文仪
朝代：清

行到前溪乱石间，流泉漱玉韵潺潺。一声飞鸟松林外，云坠波心月在山。
玉山，
作者：黄文仪
朝代：清

万仞高峰秀出尘，芙蓉涨起海之滨。鸾潭碧水光于镜，玉岭晴云白似银。展拓晶屏二千里，烂开花木四时春。奇游不减蓬莱胜，窈谷幽岩曲曲津。
瓶花
作者：黄文仪
朝代：清

胆瓶斜插一枝香，雨意风情贴处详。好与如兰共芬馥，长帘不捲静留芳。
禅关
作者：黄文仪
朝代：清

物趣由来妙入禅，当空一印印千川。夜钟冷击山头月，万壑松萝起暮烟。
秋景
作者：黄文仪
朝代：清

秋来何物最关心，篱满黄花橘满林。一艺未成惭夙志，千诗寄意记幽音。奇文过眼聊成诵，奥义连篇费苦寻。读倦焚香欣独坐，不时悦耳听幽禽。玉阶绿荫连枝树，金鼎香开独占兰。喜作坡翁两日坐，未妨康节一身閒。半捲疏帘邀月色，好开幽径对花欢。柴门静掩苔无迹，味道应须万虑删。
秋景·其一
作者：黄文仪
朝代：清

秋来何物最关心，篱满黄花橘满林。一艺未成惭夙志，千诗寄意记幽音。奇文过眼聊成诵，奥义连篇费苦寻。读倦焚香欣独坐，不时悦耳听幽禽。
秋景·其二
作者：黄文仪
朝代：清

玉阶绿荫连枝树，金鼎香开独占兰。喜作坡翁两日坐，未妨康节一身閒。半捲疏帘邀月色，好开幽径对花欢。柴门静掩苔无迹，味道应须万虑删。
纪许逆滋事五古十二首
作者：黄文仪
朝代：清

凤姑谁家女，青楼之侠妓。立马提金刀，轩袖时流视。簇拥少年男，盎盎花粉气。观者列如堵，尔贼诚游戏。
纪许逆滋事五古十二首
作者：黄文仪
朝代：清

北匪戕官后，南疆恣劫攘。揭竿起伏莽，乌合成鸱张。祭纛用人牺，顺天帜飘扬。蓦地纵剽掠，哀鸿目惨伤。将官守火库，民勇护城厢。蔓延苏逆来，乘时跳陆梁。勒金与封谷，冤惨不可当。大军快来苏，焚香祝上苍。
纪许逆滋事五古十二首
作者：黄文仪
朝代：清

北鄙功成后，南辕返旆时。盆香迎道路，父老望旌旂。赫赫马提军，桓桓列虎貔。扬威扫孽竖，鸣钲震鼓鼙。闻风贼股栗，一矢怕交驰。星散兽窜伏，执丑争戏之。我民素知方，先驱义勇为。擒渠致麾下，曾不劳王师。善后宜筹画，毋贻恶蔓滋。
纪许逆滋事五古十二首
作者：黄文仪
朝代：清

县东有一境，号曰罗汉门。此地称粤区，贼伺为巢屯。陂头既败北，兔窟营孔殷。爰集三千旅，旌旂飏风云。伊谁献此策，苏逆计超群。扬威齐奋武，一战弃甲奔。乃复持两端，擒渠约官军。嗟嗟苏大哥，狡猾犹如鼢。原来豆变子，众唾不堪闻。
纪许逆滋事五古十二首
作者：黄文仪
朝代：清

巨炮何年物，沈埋沙砾中。斑驳久韬晦，猝获称神功。量弹装斗馀，正苦药难供。百觔由郡来，一试响彻空。霹雳喷天花，冲突滚火龙。闻之皆胆落，逐寇走匆匆。幸哉此一隅，赖兹免粤锋。
纪许逆滋事五古十二首
作者：黄文仪
朝代：清

得胜通军号，绿叶插上头。天寒夜昏黑，长驱过敌楼。如入无人境，北风鸣飕飕。进薄焚前署，杀声喊咻咻。火炮连击之，逃生无处求。隘巷遇民兵，飞弹红乱投。颠倒蒺藜内，截屠血涨沟。鼠窜与鹿奔，星星急散休。谁提一旅师，逐寇出捕搜。孽氛立扫净，逆竖敢稽留。如何再延蔓，猖獗为民忧。
纪许逆滋事五古十二首
作者：黄文仪
朝代：清

援兵一旅馀，时自郡南下。行次楠梓坑，环宿王宫社。一卒警梦呼，有谍来谋夜。起视贼纷纷，磔石浪掷瓦。急击枪连环，竟尔众避寡。彼贼固无能，神助亦非假。
纪许逆滋事五古十二首
作者：黄文仪
朝代：清

数间火药库，僻在城东里。环植竹四围，用以藏军器。堂堂翁游戎，潜身此依据。贼来不出剿，干城枉尔寄。藉非民勇力，逆党何由避。散财得民心，托公善为计。
纪许逆滋事五古十二首
作者：黄文仪
朝代：清

畏贼陈骑尉，分垒护陂城。屯军北郭外，刁斗夜丁丁。未曾见一卒，那有贼谋营。发炮击投树，官军空夜惊。
纪许逆滋事五古十二首
作者：黄文仪
朝代：清

秃奴敢作贼，树帜冈上殿。一阵袈裟兵，个个罗汉面。背负金观音，漫云佛助战。菩萨如有知，汝曹岂得免。
纪许逆滋事五古十二首
作者：黄文仪
朝代：清

粤匪毒于贼，攻庄恣杀虏。列幕挂帅旂，榜起中军府。主帜惟李受，伟中误为辅。飞檄调三军，分营并设伍。溪南五百庄，一炬成焦土。我民竟何辜，风餐夜宿露。呼天喊地来，栖身竟无所。死者纷狼籍，生者犹罹苦。平公菩萨心，涕泣为招抚。
纪许逆滋事五古十二首
作者：黄文仪
朝代：清

陂城一挫衄，贼兽散纷纷。拥兵火药库，一卒不出门。尔乃肆跳梁，啸聚再为群。村庄罄劫掠，冤声不可闻。举头望青天，何时见官军。惨兹离乱日，民命诚鸡豚。
罗浮梦
作者：黄文仪
朝代：清

江头千树月黄昏，香满梅花欲断魂。缟素仙人来入梦，瑞烟笼罩枕娇云。娇云坠砌玉姗姗，缟袂相将梦里间。忽觉霜华飞满地，寺钟远听韵閒閒。
罗浮梦·其一
作者：黄文仪
朝代：清

江头千树月黄昏，香满梅花欲断魂。缟素仙人来入梦，瑞烟笼罩枕娇云。
罗浮梦·其二
作者：黄文仪
朝代：清

娇云坠砌玉姗姗，缟袂相将梦里间。忽觉霜华飞满地，寺钟远听韵閒閒。
醒来
作者：黄文仪
朝代：清

屋角云堆墨，江阴日坠红。天低垂岸阔，树暗觉烟笼。炎地寒无雪，疏林籁有风。月高惊梦起，两鬓乱如蓬。月隐江天树，风吹海国云。断霞成散绮，归雁带斜曛。枫落千山瘦，潮平两岸痕。氤氲香满座，雅爱爇思闻。暮色苍然来，前山雾气埋。冷风侵煖榻，淡月照高台。独鹤云边至，孤鸿海上回。岁寒珠树好，留汝共徘徊。睡觉思懵懵，空山响夜蛩。湘帘筛淡月，竹树战悲风。鹤岂离矰缴，鸿应脱网罿。乘桴如有意，一叶任西东。
醒来
作者：黄文仪
朝代：清

竹外风泠韵似钟，醒来夜色月明中。空山尚有叶乾落，老干都经雾暗封。炉火细添香欲袅，兰煤剔尽蕊开浓。半床经卷无穷业，坐对银缸气肃恭。
醒来·其一
作者：黄文仪
朝代：清

屋角云堆墨，江阴日坠红。天低垂岸阔，树暗觉烟笼。炎地寒无雪，疏林籁有风。月高惊梦起，两鬓乱如蓬。
醒来·其三
作者：黄文仪
朝代：清

暮色苍然来，前山雾气埋。冷风侵煖榻，淡月照高台。独鹤云边至，孤鸿海上回。岁寒珠树好，留汝共徘徊。
醒来·其二
作者：黄文仪
朝代：清

月隐江天树，风吹海国云。断霞成散绮，归雁带斜曛。枫落千山瘦，潮平两岸痕。氤氲香满座，雅爱爇思闻。
醒来·其四
作者：黄文仪
朝代：清

睡觉思懵懵，空山响夜蛩。湘帘筛淡月，竹树战悲风。鹤岂离矰缴，鸿应脱网罿。乘桴如有意，一叶任西东。
閒居杂咏
作者：黄文仪
朝代：清

山耸千重绿，堂开一镜明。读来书几卷，坐到月三更。滴滴三更雨，萧萧五夜风。衾寒惊梦觉，煤烬落残红。月落江含白，更残雾捲风。烟消天气赤，海日一轮红。好鸟时时过，柴门日日关。苔青从雨长，花闹任莺喧。雨后添诗兴，花前破笑颜。知音千古少，得趣一心欢。适意诗千首，忘情酒几杯。酣歌邀落日，索笑对窗梅。意可香初爇，多情月照人。梦游非有待，随意上牛津。吐尽英雄气，牢骚语不平。此心长炯炯，剑气九秋横。月过山移影，风来韵有香。曲栏花正吐，一院露华凉。迸下湘帘影，烧香坐月明。剑光腾匣白，寒气与秋清。桂雾沉沉碧，茶烟缓缓腾。诗情江海阔，心事玉壶冰。妙得鹅群趣，横斜任意挥。绿笺书去后，草法几人窥。香雾风斜捲，茶烟水碧烹。梦中应化蝶，晓起爱流莺。明月窥窗照，清风入户来。篆云抽缕缕，帘雾煖如煨。日落沉西屿，风微入暮云。断霞千里碧，散作九霄文。霜寒黄叶地，日暮碧云天。坐爱斜阳景，晴岩起夕烟。秋水连天碧，红云接地阴。凭栏时一望，岛屿共浮沉。波影摇江树，朝阳出海门。归舟何处客，款乃一声闻。蟹眼声初咽，跳珠雪乱翻。清神与涤兴，玉水洒灵源。铜漏随风永，青灯照夜长。恍然如有悟，星斗尽文章。梦中游八极，悟景到三天。始探蓬壶事，翻惊日似年。奥室门谁启，沉思妙入神。潜心生慧业，妙悟见天真。理绪重重折，文思缕缕开。清机相引处，悟景豁然来。若有神阴告，都缘思虑深。欲穷三圣业，须尽一生心。
閒居杂咏·其一
作者：黄文仪
朝代：清

山耸千重绿，堂开一镜明。读来书几卷，坐到月三更。
閒居杂咏·其七
作者：黄文仪
朝代：清

意可香初爇，多情月照人。梦游非有待，随意上牛津。
閒居杂咏·其三
作者：黄文仪
朝代：清

月落江含白，更残雾捲风。烟消天气赤，海日一轮红。
閒居杂咏·其九
作者：黄文仪
朝代：清

月过山移影，风来韵有香。曲栏花正吐，一院露华凉。
閒居杂咏·其二
作者：黄文仪
朝代：清

滴滴三更雨，萧萧五夜风。衾寒惊梦觉，煤烬落残红。
閒居杂咏·其二十
作者：黄文仪
朝代：清

铜漏随风永，青灯照夜长。恍然如有悟，星斗尽文章。
閒居杂咏·其二十一
作者：黄文仪
朝代：清

梦中游八极，悟景到三天。始探蓬壶事，翻惊日似年。
閒居杂咏·其二十三
作者：黄文仪
朝代：清

理绪重重折，文思缕缕开。清机相引处，悟景豁然来。
閒居杂咏·其二十二
作者：黄文仪
朝代：清

奥室门谁启，沉思妙入神。潜心生慧业，妙悟见天真。
閒居杂咏·其二十四
作者：黄文仪
朝代：清

若有神阴告，都缘思虑深。欲穷三圣业，须尽一生心。
閒居杂咏·其五
作者：黄文仪
朝代：清

雨后添诗兴，花前破笑颜。知音千古少，得趣一心欢。
閒居杂咏·其八
作者：黄文仪
朝代：清

吐尽英雄气，牢骚语不平。此心长炯炯，剑气九秋横。
閒居杂咏·其六
作者：黄文仪
朝代：清

适意诗千首，忘情酒几杯。酣歌邀落日，索笑对窗梅。
閒居杂咏·其十
作者：黄文仪
朝代：清

迸下湘帘影，烧香坐月明。剑光腾匣白，寒气与秋清。
閒居杂咏·其十一
作者：黄文仪
朝代：清

桂雾沉沉碧，茶烟缓缓腾。诗情江海阔，心事玉壶冰。
閒居杂咏·其十七
作者：黄文仪
朝代：清

秋水连天碧，红云接地阴。凭栏时一望，岛屿共浮沉。
閒居杂咏·其十三
作者：黄文仪
朝代：清

香雾风斜捲，茶烟水碧烹。梦中应化蝶，晓起爱流莺。
閒居杂咏·其十九
作者：黄文仪
朝代：清

蟹眼声初咽，跳珠雪乱翻。清神与涤兴，玉水洒灵源。
閒居杂咏·其十二
作者：黄文仪
朝代：清

妙得鹅群趣，横斜任意挥。绿笺书去后，草法几人窥。
閒居杂咏·其十五
作者：黄文仪
朝代：清

日落沉西屿，风微入暮云。断霞千里碧，散作九霄文。
閒居杂咏·其十八
作者：黄文仪
朝代：清

波影摇江树，朝阳出海门。归舟何处客，款乃一声闻。
閒居杂咏·其十六
作者：黄文仪
朝代：清

霜寒黄叶地，日暮碧云天。坐爱斜阳景，晴岩起夕烟。
閒居杂咏·其十四
作者：黄文仪
朝代：清

明月窥窗照，清风入户来。篆云抽缕缕，帘雾煖如煨。
閒居杂咏·其四
作者：黄文仪
朝代：清

好鸟时时过，柴门日日关。苔青从雨长，花闹任莺喧。
问天
作者：黄文仪
朝代：清

骚首沈吟问太清，人间何事不平鸣。几回欲洗巢由耳，飞到蓬山卧月明。
久雨初霁偕云门四兄江楼小饮
作者：黄文圭
朝代：清

江上芦花白，吟情又入秋。连朝閒对雨，八月冷披裘。牛马呼名久，乾坤放眼收。不妨同啸傲，携手一登楼。
挽张百熙联
作者：黄文开
朝代：清
体裁：联

天道难知，同病竟教名德殒；人心不死，少年肯为上公哀。
挽张百熙联
作者：黄文开
朝代：清
体裁：联

小心事帝，卅年谋国则忠，知人则明，竟难一老慭遗，天胡此醉；晚学中原，唯公矜我不能，嘉我小善，今后高楼风雨，将安适归。
送黄仲韬学士提学湖北先发日本
作者：黄文开
朝代：清

星轺东指辇相望，喔喔天鸡促曙光。万里中原隔消息，九洲稗海本荒唐。诗书未厄秦皇火，裤褶新更回纥装。忽忆大唐贞观事，八千巾卷贡明堂。西风重食武昌鱼，夹道争迎谕德车。列郡山川天堑险，渡江人物浪淘馀。伯牙台迥秋花晚，太白楼空夜月初。高会南皮问今昔，未应闲散老尚书。
送黄仲韬学士提学湖北先发日本·其一
作者：黄文开
朝代：清

星轺东指辇相望，喔喔天鸡促曙光。万里中原隔消息，九洲稗海本荒唐。诗书未厄秦皇火，裤褶新更回纥装。忽忆大唐贞观事，八千巾卷贡明堂。
送黄仲韬学士提学湖北先发日本·其三
作者：黄文开
朝代：清

宾洛游梁学道迟，长安也见曳裾时。愧同侯霸称都讲，赢得孙卿是老师。西北浮云虚俯仰，东南搔首几踟蹰。悠悠江汉休相忆，各有千秋与后期。
送黄仲韬学士提学湖北先发日本·其二
作者：黄文开
朝代：清

西风重食武昌鱼，夹道争迎谕德车。列郡山川天堑险，渡江人物浪淘馀。伯牙台迥秋花晚，太白楼空夜月初。高会南皮问今昔，未应闲散老尚书。
曹仁宪谨荣寿颂四章
作者：黄文彬
朝代：清

维岳降神，诞我公祖。幼学壮行，抚绥斯土。未及下舆，先询疾苦。衙蠹肃清，闾阎安堵。维岳降神，诞我公祖。奉扇仁风，随车甘雨。敦俗劝农，通商惠贾。子庶痌瘝，人称召父。维岳降神，诞我公祖。养育书田，栽培艺圃。力挽狂澜，中流砥柱。道一风同，海滨邹鲁。维岳降神，诞我公祖。南极星辉，受天之祜。菊节华筵，士民歌舞。祝寿而康，名昭千古。
曹仁宪谨荣寿颂四章
作者：黄文彬
朝代：清
体裁：四言诗

维岳降神，诞我公祖。幼学壮行，抚绥斯土。未及下舆，先询疾苦。衙蠹肃清，闾阎安堵。（一章）维岳降神，诞我公祖。奉扇仁风，随车甘雨。敦俗劝农，通商惠贾。子庶痌瘝，人称召父。（二章）维岳降神，诞我公祖。养育书田，栽培艺圃。力挽狂澜，中流砥柱。道一风同，海滨邹鲁。（三章）维岳降神，诞我公祖。南极星辉，受天之祜。菊节华筵，士民歌舞。祝寿而康，名昭千古。（四章）
甲子秋客金陵喜晤王柳村
作者：黄文旸
朝代：清

君居江上村，我家竹西住。花外有高楼，望见江上树。指点翠屏洲，约略云深处。伊人隔蒹葭，秋江寄慨慕。西风白下门，形影两相赴。寥寥天地间，忽忽感此遇。久要指江水，斜阳共归路。
自金陵返武林寓室同净因夜语
作者：黄文旸
朝代：清

别来清课各闲闲，读罢新诗又闭关。红烛一枝双白发，客窗细话六朝山。
挽郭嵩焘联
作者：黄文桐
朝代：清
体裁：联

大名擅文范，经师扬历佐中兴，数万里宣谕鳀瀛，暮景江湖怀北阙；旧谊敦林宗，叔度门墙收后辈，十余载趋陪鲤舍，秋风涕泪遍西州。
和金眉生廉访江上寄怀
作者：黄文涵
朝代：清

老不伤春春自残，楝花风起客心寒。横江波浪天边接，大将旌旗壁上观。阅世更怜挥手易，论交须惜赏音难。英才兴替寻常事，且向昭回变化看。
登牛首山
作者：黄文涵
朝代：清

携酒出南郊，山行何屈折。登高一以眺，牛首更奇绝。旷野树若荠，山气半明灭。茅茨居绝顶，高卧枕天阙。银杏千百年，雷火僵复活。白云巢其巅，望疑隔岁雪。坐看霞西生，天风吹寂寂。樵人下山歌，牛背一声笛。我亦倦忘归，心与境俱适。一笑入城来，举头遇明月。
晨起
作者：黄文瀚
朝代：清

几日潇潇雨，閒庭长绿芜。家贫诗梦稳，春老客情孤。隔院鸣鸠妇，空梁绕燕雏。汲泉烧活火，一盏助清娱。
九日小斋独作
作者：黄文灿
朝代：清

时际垂杨秋色寒，垂帘兀坐弄毫端。无心落帽发常整，有意题糕韵又难。黄菊虽开犹寂寞，白衣未至倍辛酸。侧闻游子登高去，一枕羲皇梦里看。
咏西施菊二首
作者：黄文灿
朝代：清

蔚起寒窗翘错新，傲霜不肯作花茵。临风欲舞香飘油，沐雨新妆淡点唇。共道天姿钟越地，谁知国色寄湖滨。迄今上苑称佳植，不使东邻漫笑颦。旖旎姑苏二十年，馆娃宫里自蹁跹。馥余脂粉偏成宠，秀寄芳葩更足怜。杨玉堂前西蜀道，虞姬草朽乌江边。浣纱溪上特标异，直把花仙作水仙。
咏西施菊二首·其一
作者：黄文灿
朝代：清

蔚起寒窗翘错新，傲霜不肯作花茵。临风欲舞香飘油，沐雨新妆淡点唇。共道天姿钟越地，谁知国色寄湖滨。迄今上苑称佳植，不使东邻漫笑颦。
咏西施菊二首·其二
作者：黄文灿
朝代：清

旖旎姑苏二十年，馆娃宫里自蹁跹。馥余脂粉偏成宠，秀寄芳葩更足怜。杨玉堂前西蜀道，虞姬草朽乌江边。浣纱溪上特标异，直把花仙作水仙。
喜侄道煜、道坦、孙士缙同案入泮而作
作者：黄文灿
朝代：清

籍系乾宁四百年，书香袅袅指云烟。深惭训子谢乔梓，窃喜犹儿茂芷兰。清水龙驹头角露，瑶池凤藻羽毛全。鹏程万里终须备，慎勿沾沾漫不前。
白凤仙花
作者：黄文灿
朝代：清

谁移玉树白云中，太古风光向不同。映月何须分色相，镂冰未许假玲珑。初疑归鹤栖华表，转似群鸥避海翁。闻道子云曾入梦，眼前停候一飞翀。
秋海棠
作者：黄文灿
朝代：清

曾闻花内有神仙，淡淡秋容色愈妍。嫩压碧桃多秀致，娇欺红杏欲焉然。迎风差拟西施舞，沐雨恍同妃子眠。一段清香闻不得，直将五恨抹前贤。
红凤仙花
作者：黄文灿
朝代：清

应是丹山呈化身，瑶池舞罢寄埃尘。艳欺文杏天香远，娇压海棠国色新。朝露欲流湘女泪，晚霞更灿越姬唇。花飞片片迷游蝶，始信女夷果有神。
菊影二首
作者：黄文灿
朝代：清

摇曳寒花风纵横，纷纷印地寂无声。雕伤玉露形仍在，图入丹青像未成。枝可傲霜称劲节，叶还映日驾云英。疏篱别有清虚致，不仗人间漫采荣。依稀墨菊满园栽，淡淡秋容空里来。共道落英堪适口，那知晚节又生胎。愁逢阴雨形骸减，快遇晴明面目开。此日方能离色相，一尘不染自徘徊。
菊影二首·其一
作者：黄文灿
朝代：清

摇曳寒花风纵横，纷纷印地寂无声。雕伤玉露形仍在，图入丹青像未成。枝可傲霜称劲节，叶还映日驾云英。疏篱别有清虚致，不仗人间漫采荣。
菊影二首·其二
作者：黄文灿
朝代：清

依稀墨菊满园栽，淡淡秋容空里来。共道落英堪适口，那知晚节又生胎。愁逢阴雨形骸减，快遇晴明面目开。此日方能离色相，一尘不染自徘徊。
题黄鹤楼
作者：黄文炳
朝代：清
体裁：联

遇有缘人，不枉我望穿眼孔；得无上道，只要汝立定脚跟。
挽郭嵩焘联
作者：黄文照
朝代：清
体裁：联

鹤吊我来迟，忆小子被数载春风，生荷栽培，死蒙殡殓；鸿飞公不复，恨老天丧三朝硕辅，帝怀经济，士失典型。
下滩
作者：黄文琛
朝代：清

溪神试我老胆勇，夜召风雨故惊悚。岩垂壑沸豪秋湍，地机腾激晴雷汹。船头半没船尾高，人与伏鳞共飞踊。溅衣及屦自安坐，一木摆拨群力捧。篙工脱险乃大笑，窃臆使君得毋恐。岂知倔强性所成，莫以危疑震衰冗。惯看世熊等鸱吓，嫉邪未敢悔前踵。绿潭箭下平如席，搜奇早已诗肩耸。
九月同琉球郑生赴通州作
作者：黄文琛
朝代：清

西风送铃驮，初日浮古尘。王事莫敢息，于役偕远人。海藩被恩信，济济来成均。私怀屡得请，不愧观国宾。黄花酒已熟，吹帽值佳辰。程期限公牒，仆隶嚬且呻。安知余蓄念，疮痍轸边垠。三载警烽檄，犬羊昧尊亲。嘉尔笃忠孝，历险归我仁。附枝无曲木，同辙非异轮。汉德优既渥，景命终古新。永永为外捍，不在输奇珍。学省延国胄，所期化益淳。凛然效一职，去矣无苦辛。
伤歌行
作者：黄文琛
朝代：清

朱门日出锁未开，内批已遣金吾来。驱逐妇女出门走，惊妆欲竟频相催。屋屋检视谁复问，大索十日收赀财。膏田连栋不可算，吴绫蜀锦纷成堆。深藏宝赂发光怪，海物充积高崔巍。以车曳载入内府，街头杂沓奔如雷。宾客逃避家僮散，相公始自炎州回。番禺珠翠果何有，愁肠轸转心寒灰。小侯寄食长不饱，妖姬掩袖啼红腮。梦中旌纛犹在眼，锒铛夜半声喧豗。中朝达官忍弃我，风檐惨淡私徘徊。浮云变幻亦常事，如此颠折非人灾。门前一雨生莓苔，亲戚嗟叹行人咍。不记手抉大河水，鱼龙镵嚼天为哀。
凉夜检理旧书感赋
作者：黄文琛
朝代：清

少时不愿轻去乡，读书愿罄家所藏。间从邻好乞善本，手钞夜阑镫烛光。亦知力索乏真味，不解癖嗜长匆忙。丹黄纷藉染十指，签帙散乱堆满床。乙科误人再奔走，浮云改变家业荒。饥来驱我苦无暇，安能捆载随轻装。远函复报遭水厄，败垣毁室同悲伤。阳侯岂其爱文字，如此豪夺真猖狂。河北归来迫冬尽，蒸暴镇压收流亡。频年浮踪今暂息，十仅其一充行囊。今夕何夕幸无扰，检书未竟心彷徨。旧墨过眼了不识，惊回断梦春茫茫。人生诵读亦有命，何殊金紫登朝行。百不如人恃有此，叠经催折成老苍。素缣欲动林风静，净风横斜窗月凉。呼名肃拜酹杯酒，长思鉴我非相忘。
发德山
作者：黄文琛
朝代：清

割麦天气江流潢，沙滩渐没五尺强。鼓师弄手百夫唱，竹索倒拽船低昂。回头看山在林杪，孤峰一角浮图小。画旗飘扬风转脚，羡煞估帆去如鸟。朝天路远六千余，堂堂岁月间扫除。遥与山灵结后约，再来颜鬓知何知。
复至德山
作者：黄文琛
朝代：清

日日来看江上山，居人笑说使君顽。使君无事且乐此，尚恨尔来腰脚孱。东华旅食逾十载，缁尘滚滚人如海。乡梦迷离意常醒，扪胸丘壑依然在。此邦水与山俱清，我未来时熟其名。故交四方不可合，江云岭月知我情。
抵武昌
作者：黄文琛
朝代：清

朝发箄洲头，暮泊鲇鱼口。江山不复识，牢落戎马后。故乡昔殷富，狂寇屡芟蹂。焚杀一何惨，兵气尚缠纠。警熛自东来，彩鹢壮屯守。荒忽几疆吏，丧地某至某。泄泄今七年，未涤豺狼薮。酸涕强西眺，此心更何有。敝庐荡无存，亲旧睽离久。烟火自葱郁，新屋十八九。余息骤难苏，疲俗终安否。残妖决可扫，顾影念衰朽。从来据机轴，是赖活人手。制胜非有他，临事毋一苟。乱霞明高堞，秋色澹霜柳。对此风物殊，怆然低白首。
拟赠晋江御史陈公
作者：黄文琛
朝代：清

皇帝二十有三祀，岁在癸卯月建已。万人一口呼太平，欢动朝廷真御史。御史献言职所司，以言得罪焉敢知。伤威纵敌愤所切，高位可复贪牖尸。一封朝奏天子圣，贵人惨懔惊名姓。我皇大度古来无，特蒙褒许更成命。爱公宿学慕公久，心倾此事尤頫首。公昔释褐岁壬辰，九重忧旱求直臣。謇辞论列刘给谏，先贤后哲同超伦。眼中再见朱云人，延英但少张将军。魏公妩媚作何语，沈沈温室不可闻。公身决为当世用，公文岂独吾曹诵。更须湔剔谋本根，廓清六合安鸾凤。
枇杷
作者：黄文琛
朝代：清

故人惠我黄金刃，骈蒂森梢堆满盘。可喜荒郡亦有此，肺枯甘沁灵浆寒。建业蜡兄名最久，山南旧事依然否。饱啖佳果转生悲，扬州旧梦黯回首。画船箫鼓高戛云，娇喉唤卖风吹薰。连江战垒人骨白，明月不知今几分。
清明
作者：黄文琛
朝代：清

淡淡湖风弄雨丝，纸灰飞上绿杨枝。三年不过归元寺，肠断清明上冢时。
白马渡
作者：黄文琛
朝代：清

哀猿暝啼江上山，山雨滴绿绿满船。六月单衫坐篷底，细数雪鹭冲凉烟。溪回柁转更清绝，谁构亭子山之颠。衰俗踵事好奇诡，曾见几人升青天。桃花不开石门闭，杉筠长大藤钩连。琐窗朱阁梦何所，书生浪赋秋月圆。吁嗟在昔减州税，追留白马真能贤。岁久无复记遗爱，荒唐此地夸神仙。好风吹送不得住，我亦有累难息肩。芒鞋布袜定何日，到处自办游山钱。
省试后同家兄泛舟黄鹄矶下，对月放歌
作者：黄文琛
朝代：清
体裁：古风

江风吹月月徐行，江水洗月月有声。扁舟玩月兼弄水，微云捲碧空江明。黄鹄矶下最险绝，飞涛激石秋雪倾。篙师放手斗矫快，片帆斜度武昌城。江月皎皎在上头，上有缥渺之飞楼。鳞裳羽盖腰玉笛，仙人跨鹤时来游。我羡仙人乐复乐，何时乞与一丸药。使我换骨生毛羽，飘飖不住尘中脚。苍梧北海倏往来，飙轮夜驶天门开。琉璃宫阙最高处，法曲亲听紫云回。
舟过德山为留半日
作者：黄文琛
朝代：清

今日何日饱看山，山色落我船窗间。定知山灵独笑我，间官何事身不间。舟子催促莫久住，此间未是收帆处。凉波叠碧天已风，沙禽突破秋烟去。
送福同年复宰关中
作者：黄文琛
朝代：清

君居巷南我巷北，三年不识思颜色。古槐花寺始逢君，快然所见溢所闻。座中无限青云客，与我并坐情相亲。叹息鲁国一杯水，大鱼泼剌赤其尾。三揖一辞了无难，古来贤者类如此。烟鸿哀叫秦云秋，桑柏彫悴使人愁。天了临轩简良宰，严程赴陇不我留。曾迟别速伤如何，感君执袂情独多。我怀径敢向君告，莫以前非悔年少。好风吹送来晚歌，我为苍生向西笑。
九日同吴企晋王琴德曹来殷游沧浪亭分韵得蓑字
作者：黄文莲
朝代：清

石径精庐近，相携载酒过。白云山色远，黄叶雨声多。异地仍佳节，天涯足放歌。五湖秋望好，拟制钓鱼蓑。
沧浪亭
作者：黄文莲
朝代：清

昔贤高咏地，杖策此重经。萧瑟闲亭外，风潭入杳冥。夕阳芳草碧，疏雨远山青。遥指南禅寺，钟声烟际听。
冬柳
作者：黄文达
朝代：清

江干老树自成村，无复婆娑旧日痕。碧玉歌残愁白下，黄金抛尽冷朱门。数湾流水寒无色，一抹斜阳瘦不温。小别青溪经十载，凄凉知否几株存。呜呜寒吹撼旗亭，荣落随时亦惯经。晚岁几人伤老大，飞花前度感飘零。鬓因点雪俄惊白，眼不逢春未肯青。回首长堤芜没尽，六朝烟月梦初醒。
冬柳·其一
作者：黄文达
朝代：清

江干老树自成村，无复婆娑旧日痕。碧玉歌残愁白下，黄金抛尽冷朱门。数湾流水寒无色，一抹斜阳瘦不温。小别青溪经十载，凄凉知否几株存。
冬柳·其二
作者：黄文达
朝代：清

呜呜寒吹撼旗亭，荣落随时亦惯经。晚岁几人伤老大，飞花前度感飘零。鬓因点雪俄惊白，眼不逢春未肯青。回首长堤芜没尽，六朝烟月梦初醒。
出门
作者：黄文达
朝代：清

清晨出门去，路上人行稀。山深寺钟隐，日杲秋露微。流水澄见底，霜叶红未飞。行行若有得，所得是无机。
秋日村居
作者：黄文达
朝代：清

鸡犬安眠世事忘，避嚣恰称此村庄。青山红树团茅屋，秋草荒烟冷夕阳。不事繁华人自古，绝佳风味稻生香。溪南好友相邻近，日往烟萝话昼长。
题黄鹤楼
作者：黄昌辅
朝代：清
体裁：联

仙迹重新，不见云中来鹤影；江城如旧，还从笛里听梅花。
杨兄鹤洲购赠元氏赞皇石刻有汉篆三公碑甚奇喜极复求沈君愚溪觅之
作者：黄易
朝代：清

古人不可见，古迹亦有数。灵奇秘幽邈，难致空怀慕。杨兄元氏来，古物欣所聚。启箧见百幅，如涉山阴路。墨翠开春岩，字明点烟鹭。坛山强弩张，白石神虎步。封龙残字四，亦得褚欧趣。最奇三公碑，琳琅汉玉箸。虫蚀二百字，瘦蛟蟠老树。疏密任意为，篆隶体兼具。或屈玉折刀，或悬针垂露。或疾若风行，或郁若云布。辨文知冯君，祷降甘雨屡。绝类五凤砖，证字亦有鲁。欧赵录不同，或未身亲遇。我见诚奇缘，狂喜不能语。平生嗜古癖，于此得饱饫。汉代六名山，元氏碑尤著。便欲策杖探，羁栖苦难赴。官阁有休文，神交托心素。遥结岁寒盟，可同金石固。驰求三百番，疗我烟霞痼。
游洛阳道中
作者：黄易
朝代：清

嵩少归来指洛阳，崎岖历后尽康庄。人夸走马看花地，我爱寻僧选佛场。苔藓残碑迷汉魏，战争旧垒认隋唐。前贤只羡西崖好，配食香山葺小堂。
送郭十四南归
作者：黄易
朝代：清

踏雪送君去，江南笋正肥。花随春雨密，帆逐乱云飞。归兴浓于酒，波光绿上衣。官闲贫亦好，来往总忘机。
郑鲁门得停云馆遗砚
作者：黄易
朝代：清

边阑题认黄初字，小印镌疑国博文。合与先生书篆隶，雨昏时候起寒云。忠孝家传两相名，一门翰墨冠前明。风流已往贞珉在，此亦人间玉带生。
郑鲁门得停云馆遗砚·其一
作者：黄易
朝代：清

边阑题认黄初字，小印镌疑国博文。合与先生书篆隶，雨昏时候起寒云。
郑鲁门得停云馆遗砚·其二
作者：黄易
朝代：清

忠孝家传两相名，一门翰墨冠前明。风流已往贞珉在，此亦人间玉带生。
题刘观察纯斋忏心图
作者：黄易
朝代：清

身经万里头初白，名已千秋心自清。慧业忏除禅味好，筼筜深处听泉声。
一丛花·怀宁道中
作者：黄景仁
朝代：清
体裁：词

小黄茅店睡初酣。风力透芦帘。马嘶人起匆匆甚，正惊我、归梦江南。一夜轻寒，五更残月，阁住远山尖。微哦依旧下车襜。酒面怕霜腌。才情薄负浑多事，漂泊苦、久更难堪。孤负心盟，凋残身世，流泪满征衫。
一丛花·花朝
作者：黄景仁
朝代：清
体裁：词

不成供养不成筵。为尔礼金仙。众香国里休回首，要重来、何事生天。羯鼓频挝，并刀快剪，判取一生缘。好春刚半月刚圆。此景最堪怜。人生若使当今日，便百岁、也是中年。綵笔前身，红尘去路，阅世总如烟。
一笑
作者：黄景仁
朝代：清
体裁：五言律诗

一笑如餐饭，如予无事贫。蹉跎养亲日，珍重著书身。云影睡中过，山容雪后真。小篱梅放未，筇杖趁兹辰。
一笑
作者：黄景仁
朝代：清
体裁：五言律诗

一笑陶然醉，无聊失路人。素心云外月，白眼道旁春。认屐将毋错，悬蛇恐未真。催诗且多料，客计未全贫。
丁酉正月四日自寿·其一
作者：黄景仁
朝代：清
体裁：七言律诗

綵笺分擘烛分持，四座交成自寿诗。元子敢夸庚午顺，郎中多恐甲辰雌。青苍路迥谁先达，草木年深我自悲。作客岂逢贤地主，今宵杯至总难辞。
丁酉正月四日自寿·其二
作者：黄景仁
朝代：清
体裁：七言律诗

不礼金仙礼玉晨，人间差觉敝精神。倘来事业惭青鬓，未了名心为老亲。花笑喜逢初番信，酒香偷酿隔年春。相将且尽筵前醉，位置吾侪岂在人。
七夕怀容甫游采石·其一
作者：黄景仁
朝代：清
体裁：七言绝句

疏梧摵摵漏迟迟，人去庭空独立时。羡尔万峰高处望，半轮凉月下蛾眉。
七夕怀容甫游采石·其二
作者：黄景仁
朝代：清
体裁：七言绝句

翘首千秋作赋才，青山迢递水潆洄。夜深倘有横江鹤，好讯山东李白来。
七娘子·山行遇雨
作者：黄景仁
朝代：清
体裁：词

一鞭袅入千山里。樵歌洗胃莺针耳。忽露青帘，低飘竹坞，典衣烂醉今朝始。孤村流水桃兼李。此间小住真佳矣。似有风来，骤闻涧响，子规啼处春阴起。
七月八日夜雨偶成
作者：黄景仁
朝代：清
体裁：五言律诗

今年洗车雨，应作洗尘看。岂是分襟泪，犹怜隔岁欢。星光掩黯惨，汉影助迷漫。不寐怀儿女，幽堂一夜寒。
七里泷
作者：黄景仁
朝代：清
体裁：五言律诗

海潮连日大，直过子陵滩。助以乘风便，都忘上濑难。山围青步障，水皱碧琅玕。长忆披裘客，空江六月寒。
三十夜怀梦殊·其一
作者：黄景仁
朝代：清
体裁：五言律诗

削迹少欢思，中宵影自娱。劳生常鹿鹿，即事每乌乌。到枕江声近，闻钟夜气孤。因怀旧游伴，犹忆故人无。
三十夜怀梦殊·其二
作者：黄景仁
朝代：清
体裁：五言律诗

尹范同衣日，荆高纵酒场。吟风推两小，立雪忝同堂。我病甘摇落，君才更老苍。白头期望意，岂独在文章。
三叠夜坐韵
作者：黄景仁
朝代：清

一年已过雁秋辰，恻恻穷交久更亲。不学耕偏愁岁俭，欲归樵却怕山贫。寒深老屋灯逾瘦，病起闭门月倍新。散帖半床休检点，爱它鼠迹满凝尘。
三叠夜坐韵·其一
作者：黄景仁
朝代：清
体裁：七言律诗

一年已过雁秋辰，恻恻穷交久更亲。不学耕偏愁岁俭，欲归樵却怕山贫。寒深老屋灯逾瘦，病起闲门月倍新。散帖半床休检点，爱它鼠迹满凝尘。
三叠夜坐韵·其二
作者：黄景仁
朝代：清
体裁：七言律诗

更无新酝倒黄縢，愁对檐牙一尺冰。试汲井花清眼膜，要分兰气养心灯。苦吟绕屋如旋虮，醉墨书墙忽散蝇。杜甫荒斋茅剩几，再经风后恐难胜。
三忠祠
作者：黄景仁
朝代：清
体裁：七言律诗

群公元气在星辰，我识三忠是一身。太息同声悲国步，萧条异代识宗臣。若徵史传言徒赘，略近祠堂草不春。多少楼台费金碧，此间风雨暗承尘。
三月一日道中偶成
作者：黄景仁
朝代：清
体裁：七言律诗

马上年华似掷梭，雨颠风驶奈愁何。三分花事二分去，九十春光六十过。几阵箫声山店远，一鞭柳色酒旗多。压鞍诗思何能遣，半为怀人感逝波。
三月十三日沈既堂先生座中十二人合年五百岁分韵得少字
作者：黄景仁
朝代：清
体裁：古风

繁葩织霞林，烂兹九春杪。敞扉开长筵，竹箭尽江表。繄惟主人贤，高义云日皦。奉觞寿北堂，分润及宾僚。或年如日东，或姿等松矫。一与斯燕中，尽作期颐兆。纬知昴宿兼，聚嫌德星少。屏去云母障，帷撤绛纱绕。枰楸落蜚英，壶矢静风筱。酒气禁宵寒，烛光敌蟾皎。卯饮兼夜游，黄昏连白晓。匪曰耽燕衍，古欢合清醥。我辈客天涯，聚散枝上鸟。去日何堂堂，后会方渺渺。眷言主情厚，顿释羁愁扰。锡类惟绵长，回心更倾倒。给席喜价增，斋翰疚言小。行买千丈丝，一绣平原赵。
三月十六日
作者：黄景仁
朝代：清
体裁：古风

三月十六天晴和，千帆争溜齐唱歌。中流忽然怒飙作，天吴驾浪阳侯波。回樯一退五十里，自采石至芝麻河。阴云如掌倏布密，恍惚涛头走灵物。舵楼屏息不敢言，眼看前舟后舟没。号呼未毕声俱沈，良久篷窗或浮出。我舟著岸如有神，楼橹漂裂人犹存。须臾雨过天墨色，事定清泪翻沾巾。嗟我何为亦挺险，脱有不测无此身。转笑适来呼吸顷，正襟危坐亦欺人。
三江口阻风
作者：黄景仁
朝代：清
体裁：七言律诗

槲叶阴中水雾腥，鹧鸪啼处一舟停。无端浪挟巴丘白，不尽天垂梧野青。窗外三江流浩浩，雨馀七泽气冥冥。风波如此来何事，日暮愁心满洞庭。
上朱笥河先生
作者：黄景仁
朝代：清
体裁：古风

先生卓然坐虎皮，旁罗宾从皆瑰奇。珠光剑气纷陆离，贡之玉堂当世希。如余卷曲樗散资，不可无一聊备遗。公言我欲拂拭之，金沙同冶吾能治。退而喜也心然疑，指胸兀兀前致词。嗟哉小子幼苦饥，典书易米供衰慈。草间咄咄哦恶诗，自为其知曾无师。公名束发心已知，三千里外无见期。义兴两龚语我私，言公相士无成规。扫门求见君无迟，我时唯唯神魂驰。聚米不遂徒嗟咨，朅来乞食江之湄。头如蓬葆衣尘缁，日日面壁愁孤羁。忽闻公至乐不支，径尔投刺趋阶墀。不用温简揖路歧，豁然霁色云雾披。意气倾倒山可移，诱我力学言如饴。感激真乃零涕洟，宾朋暇日罗盘卮。墙头酒过梁果垂，忘情略分兼娱嬉。公也环顾掀髯髭，不惜百妍间一媸。于时岁景穷崦嵫，寒灰忽尔逢春熙。恩遇已极心转危，一身块然百不宜。两手祇解霜螯持，漂零落魄志业隳。渐恐化雨难为施，他时荆栎从芟夷。即是此日牛医儿，虽然一事愿脱锥。长谢乃敢终其辞，假如公有烟霞思。此必弟子相追随，前驱猿猱后麇麋。携囊入云采苓芝，剥刷幽怪穷险巇。佐公巨笔挥淋漓，此则不敢多让谁。公闻此言顾我嘻，小子狂矣言无稽。言虽无稽心不欺，春葵祇有倾阳枝。作诗呈公公解颐，谓我诗笔犹可为。十年吟苦霜鬓丝，一编吐气今其时。
上朱笥河先生
作者：黄景仁
朝代：清

先生卓然坐虎皮，旁罗宾从皆瑰奇。珠光剑气纷陆离，贡之玉堂当世希。如余卷曲樗散资，不可无一聊备遗。公言我欲拂拭之，金沙同冶吾能治。退而喜也心然疑，指胸兀兀前致词。嗟哉小子幼苦饥，典书易米供衰慈。草间咄咄哦恶诗，自为其知曾无师。公名束发心已知，三千里外无见期。义兴两龚语我私，言公相士无成规。扫门求见君无迟，我时唯唯神魂驰。聚米不遂徒嗟咨，朅来乞食江之湄。头如蓬葆衣尘缁，日日面壁愁孤羁。忽闻公至乐不支，径尔投刺趋阶墀，不用温简揖路歧。豁然霁色云雾披，意气倾倒山可移。诱我力学言如饴，感激真乃零涕洟。宾朋暇日罗盘卮，墙头酒过梁果垂。忘情略分兼娱嬉，公也环顾掀髯髭，不惜百妍间一媸。于时岁景穷崦嵫，寒灰忽尔逢春熙。恩遇已极心转危，一身块然百不宜。两手只解霜螯持，漂零落魄志业隳。渐恐化雨难为施，他时荆栎从芟夷。即是此日牛医儿，虽然一事愿脱锥，长谢乃敢终其辞。假如公有烟霞思，此必弟子相追随。前驱猿猱后麇麋，携囊入云采苓芝。剥刷幽怪穷险巇，佐公巨笔挥淋漓。此则不敢多让谁，公闻此言顾我嘻。小子狂矣言无稽，言虽无稽心不欺。春葵只有倾阳枝，作诗呈公公解颐，谓我诗笔犹可为。十年吟苦霜鬓丝，一编吐气今其时。
不寐
作者：黄景仁
朝代：清
体裁：五言律诗

不寐忧心折，支颐达夜阑。神虚警微响，屋古动萧寒。气候三秋尽，羁孤一梦难。明朝清镜里，应有二毛看。
不寐
作者：黄景仁
朝代：清
体裁：五言律诗

不寐披衣坐，千林曙色封。山衔将落月，风约欲疏钟。虚白水明阁，高寒鹤唳松。回头看城堞，鸦散晓云重。
不得蒋二书
作者：黄景仁
朝代：清
体裁：五言律诗

渐寒江北地，况奈晚秋何。菰米沈云尽，芦花作雪多。因君阻消息，叹我滞风波。可念衣单客，天涯五字磨。
与稚存话旧·其一
作者：黄景仁
朝代：清
体裁：七言律诗

如猿噭夜雁嗥晨，剪烛听君话苦辛。纵使身荣谁共乐，已无亲养不言贫。少年场总删吾辈，独行名终付此人。待觅他时养砂地，不辞暂踏软红尘。
与稚存话旧·其二
作者：黄景仁
朝代：清
体裁：七言律诗

身世无烦计屡更，鸥波浩荡省前盟。君更多故伤怀抱，我近中年惜友生。向底处求千日酒，让他人饱五侯鲭。颠狂落拓休相笑，各任天机遣世情。
与稚存话旧二首·其一
作者：黄景仁
朝代：清

如猿噭夜雁嗥晨，剪烛听君话苦辛。纵使身荣谁共乐？已无亲养不言贫。少年场总删吾辈，独行名终付此人。待觅它时养砂地，不辞暂踏软红尘。
丑奴儿令 其一 春夜
作者：黄景仁
朝代：清
体裁：词

春阴底事浓如结，半是离愁。半是春愁。酿得廉纤雨一楼。霎时云散天如洗，月似银钩。凉似新秋。嫩绿池塘湿未收。
丑奴儿令 其二 春夜
作者：黄景仁
朝代：清
体裁：词

珊珊弱骨临风倚，遮莫衣单。况是春寒。一半怜伊不忍看。欲行乍却羞眸睇，背立栏杆。偷整云鬟。半臂清凉露未乾。
丑奴儿令·颍州西湖半没为田矣
作者：黄景仁
朝代：清
体裁：词

聚星堂上人何处，一换扬州。一换杭州。碎割西湖十顷秋。千年魂魄重来此，高处眠牛。低处藏鸥。便是蓬莱清浅流。
丑奴儿慢·春日
作者：黄景仁
朝代：清
体裁：词

日日登楼，一换一番春色。者似捲如流春日，谁道迟迟。一片野风吹草，草背白烟飞。颓墙左侧，小桃放了，没个人知。徘徊花下，分明认得，三五年时。是何人、挑将竹泪，黏上空枝。请试低头，影儿憔悴浸春池。此间深处，是伊归路，莫学相思。
丑奴儿慢·春日
作者：黄景仁
朝代：清

日日登楼，一日换一番春色，者似卷如流春日，谁道迟迟？一片野风吹草，草背白烟飞。颓墙左侧，小桃放了，没个人知。徘徊花下，分明记得，三五年时。是何人。挑将竹泪，黏上空枝。请试低头，影儿憔悴浸春池。此间深处，是伊归路，莫惹相思。
丑奴儿慢·春日
作者：黄景仁
朝代：清
体裁：词

日日登楼，一日换一番春色，者似卷如流春日，谁道迟迟？一片野风吹草，草背白烟飞。颓墙左侧，小桃放了，没个人知。徘徊花下，分明记得，三五年时。是何人，挑将竹泪，黏上空枝。请试低头，影儿憔悴浸春池。此间深处，是伊归路，莫惹相思。
丙申冬于王述庵通政斋见邝湛若八分铭天风吹夜泉研为作歌今翁覃溪先生复出邝书洗研池三字拓本与研铭合装属题池在广州光孝寺邝读书处也先生视学广东曾访之
作者：黄景仁
朝代：清
体裁：古风

海雪天风夜泉研，昔在琅琊座中见。酒酣诗成飞雪片，山鬼湘娥来变眩。今晨北平学士堂，八分三字悬中央。方知此研所洗处，亦有巨笔含风霜。字较研铭数浮二，分尺殊丽体同制。磊磊搭天拄地形，涓涓桂棹荷衣泪。相传读书处，乃在诃子林。沈沈禅窟森画阴，一池黝碧映深刻，至今雨菭风藓不敢相欺侵。轻匀麝煤拓蝉翼，载以星轺返京国。忽然一夜天风吹，此研此书成合璧。呜呼，畸人身后仍有神，遗迹解付千秋人。泠冷哀玉扣之若我应，欲问二琴无复存。我诗再鼓笔不振，点画空以指爪扪。惝分一滴池中润，墨花怒捲垂天云。
丙申除夕·其一
作者：黄景仁
朝代：清
体裁：七言绝句

阑珊灯火凤城隈，自拥毡炉引冻醅。银箸怕翻商陆火，消残心字不胜灰。
丙申除夕·其三
作者：黄景仁
朝代：清
体裁：七言绝句

痛饮呼卢病未能，鲜衣炫服态堪憎。今宵未免深闺梦，一闲输他退院僧。
丙申除夕·其二
作者：黄景仁
朝代：清
体裁：七言绝句

一岁似风吹剑上，百忧如影堕灯前。车声已有朝天客，不及嵇康好晏眠。
丛竹图为金光禄素中题
作者：黄景仁
朝代：清
体裁：古风

脩竹本嘉植，一根生百丛。上枝栖祥鸾，下根盘游龙。金家三兄弟，友爱出天性。翩翩联雁行，亦如竹斯盛。是用取乎竹，手栽都作林。中有屋数椽，并坐还联吟。忆昔诵风诗，未究作诗旨。葛藟生河漘，束楚流扬水。杕杜叶滑滑，棠棣华靴靴。亦或譬草木，于斯胡阙诸。君乃广诗义，作此丛竹图。竹以丛益茂，丛则竹不孤。我为徵竹典，开元有遗事。苑竹数十丛，牙笋不相离。感彼同生心，名竹系以义。彼生帝王家，岂与士夫异。它曰孝曰慈，殊轨亦同致。方知此图作，用意与古期。田氏称同根，谢家赋述枝。琼芳而蕙茂，兰发斯玉晖。较之此图中，彼皆成滥词。况君伯仲间，不我众人遇。示我华萼篇，胜彼连珠树。梧桐识相徵，祀梓重文誉。会看嶰谷材，飞声作韶濩。披图意未已，益我长咨嗟。譬如特生竹，只影谁周遮。转伤末俗偷，本拨伤萌芽。莫惨然豆萁，莫怪歌梅花。同气且如此，遑复论其他。我愿举世人，家产一丛竹。俾看枝叶茂，相与感心目。更吹比竹声，埙笛和相逐。三叹还君图，此愿何由足。
东平
作者：黄景仁
朝代：清
体裁：七言律诗

如天大道走晴雷，似水征轮起薄埃。山势尽朝东岳去，地形都向北平开。弦歌邹鲁仍儒俗，指顾燕齐想霸才。快眺顿忘行路苦，一鞭捎下乱冈来。
东阿道中逢汪剑潭
作者：黄景仁
朝代：清
体裁：古风

三千客路行未半，昨夜始宿东阿县。晓扶残醉登雕鞍，午向茅檐餐麦饭。担夫逆旅相弟昆，潇洒行装孑无伴。门前郎当闻驮铃，有客停车捲车幔。裘马虽争入蜀都，容颜略似游梁倦。凝眸审得故人是，失喜抱持狂欲旋。大海浮萍聚亦奇，各拂征衫更相见。五年相失江淮间，旧雨星飞尺书断。谁知马溷尘坑中，千里游踪牵一线。我来颍亳君淮徐，征程似水东西判。天公若悭会面缘，早晚何难一程先。问君此行胡为哉，怀策欲向金门献。多时苦作饥凤号，今日应随景星见。我簪秃管亦沓来，相从愿识金台面。斯游端合决行藏，亲老何堪久贫贱。此邦去岁遭黄巾，过客至今犹色变。时时林鸟惊虚弓，往往村墟断朝爨。窥囊纵不忧盗贼，争命何曾识刀箭。逢君始觉胆气粗，独客愁心砉冰泮。复忧天际堆同云，祇恐前途飞雪片。畏寒偏欲冲寒来，我辈谋生不如雁。今宵且作竟夕谈，十千沽酒宁容算。从此千山并辔行，车中更乞新诗看。
东阿项羽墓
作者：黄景仁
朝代：清
体裁：古风

将军之身分五体，将军之头走千里。掷将赠友欢平生，汉王得之下鲁城。可怜即以鲁公瘗，想见重瞳炯难闭。至今燐火光青荧，犹是将军不平气。昔奠絮酒乌江头，知君毅魄羞江流。怀古复过彭城陌，知君英灵愁故国。两地招魂不见君，却从此处吊孤坟。美人骏马应同恨，多少英雄末路人。
东风第一枝·送钱献之之西安
作者：黄景仁
朝代：清
体裁：词

易水风寒，幽州日淡，谁教我辈游此。君行忒恁匆匆，去醉古长安市。茫茫身世。那禁得、几番不是。放空囊、老铁成虹，添得关门紫气。杯酒外、离愁似海，携手处、月华如水。不知秋为谁深，岂意别从今始。经过壁垒。问成名、几多竖子。更咸阳、一炬秦馀，可有蠹鱼乾死。
中元
作者：黄景仁
朝代：清
体裁：古风

裁莲作灯灯七叶，百万光从水间出。凤膏著露精灵愁，蚖脂映溜蛟龙泣。回光却射恒河边，极天饿鬼来如烟。幡幢花果遍世界，哭来笑去风飘然。东家女儿巧心思，剪得浓花似侬媚。自礼金仙守夜分，不捲风帘养灯穗。五更以后珠斗斜，野火散灭人还家。嫩凉各抱兰气宿，遍地露虫鸣纬车。孤馆空香步尘迹，似有秋魂吊书客。为君更唱鲍家诗，愁烟袅尽东方白。
中元僧舍
作者：黄景仁
朝代：清
体裁：古风

初见秋月圆，卧病客心折。经鱼沸夜潮，风马戛檐铁。强步临前溪，光景渺凄绝。瀼露树头明，红灯草根灭。人鬼半天涯，凄魂敛商节。辞家今半年，感此涕如雪。三叹归幽斋，寒螀伴呜咽。
中秋夜游秦淮归城南作
作者：黄景仁
朝代：清
体裁：古风

城南好酒如春泉，短榻酒家楼下眠。醒来露重葛衣冷，正见皓月当中天。呼僮起步六街去，香尘宝毂清溪边。玉箫吁夜声未歇，雏姬十五歌阿怜。此时据鞍我亦乐，顾影不觉犹少年。惜哉花月只空度，春江回首愁如烟。去年此夜人初别，今岁今宵已成忆。怀人中酒自年年，此时愁煞天涯客。桃叶渡，莫愁湖，昔日佳丽今有无。残金剩粉吊不尽，徘徊漏下啼城乌。啼乌哑哑天将晓，走马却出长干道。到此惟馀万古愁，荒荒月落高城小。
中秋夜雨
作者：黄景仁
朝代：清
体裁：古风

我生万事多屯蹶，眄到将圆便成阙。今宵满意觞蟾盘，西北浮云早蓬勃。薄暮雨愁棼散丝，黄昏坐守犹未歇。请从乐府歌霜娥，肯向愁人鉴华发。伊谁天柱追嬉遨，有客钟陵去飘忽。平生浪说神仙中，至此能无愧凡骨。三年三见雨中秋，蒙被掩关愁兀兀。反思作客无好怀，便有良宵转埋没。羁心却与晦冥称，夜气不随丝管发。况今万里同阴晴，天意何曾间胡越。寄声云将谢雨师，我心自有明明月。
丰乐楼·闻龚梓树携室之河南词以寄意
作者：黄景仁
朝代：清
体裁：词

故人巨卿顿首，少卿无恙也。记一揖、西蠡河头，红灯绿酒相迓。待罨画、雪消时候，六旬老母登堂拜。更多少、少年情性，酒酣叱咤。座有琅琊，老子矍铄，黄皮缚裤。觅暇日、谋欢剧饮，捲帘山色如画。畏花惊、轻敲檀板，听曲误、潜书罗帕。霎时间、劖梦西风，半空吹下。我囚向楚，君赘归秦，六年离别话。闻君又别京华，辞旧侣、挈著数口，飘零走、成皋野。少室峰高，陆浑山紫，黄云乱草多今古，更天际、一线黄河挂。洛阳似锦，料知到日看花，衣上尘土堪卸。君今得所，仆亦还乡，奈离愁、结绮难写。是几处、酒场吟地，月榭风亭，似梦如尘，经过便怕。当年落魄，头蒙败絮，身被短褐，非足下绨袍，恋恋何人者。伏惟善保千金，有日相逢袖重把。
丰山古梅歌
作者：黄景仁
朝代：清
体裁：古风

伊谁植此春风树，花下作歌人姓杜。猿啼鹤唳空山空，身后谁来作花主。先生之歌一世豪，永叔曼卿真君曹。先生花癖何所侣，魂梦一清都似水。爱花种树花即家，较比逋仙富孙子。十年作尉不救贫，四海结交谁更亲。独将光怪不磨气，分半寿得花精神。青天鸾啸去飘忽，坐使名花惨沦没。霜冷飘残博望钟，夜深挂住蛾眉月。寂奖苔藓荒寒烟，阅世经今七百年。传闻几年花大放，物色俄惊至天上。风流使者乘传过，下马空祠为惆怅。洗幽刷夜回阳光，戛玉铮金出高唱。缘以亭槛崇之碑，询之守土佥云宜。重来置酒花堕盏，一片赠与公相思。文人从此出颜色，幸是相逢有文伯。不见东风昨夜来，古香吹遍江南北。
临江仙·中秋夜秦淮水榭
作者：黄景仁
朝代：清
体裁：词

三载红桥旧路，轻尘暗换年华。依然灯火照香车。玉箫吹子夜，明月在谁家。前度青衫泪湿，重来破帽檐斜。殢人风景又天涯。垂杨空系马，流水有归鸦。
为沈莩亭题揽镜图
作者：黄景仁
朝代：清
体裁：七言律诗

便道三生路不迷，此生幽恨已难齐。分行泪碧凝遗挂，积寸心烟袅旧题。早岁子荆伤永逝，半生摩诘判孤栖。黄金买尽浑难铸，留待他年紫诰泥。
主客行
作者：黄景仁
朝代：清
体裁：古风

杯来何迟，杯来何迟。主人见之，主人笑相告。匪杯之迟，而饮之速。客起语主人，主人切勿生怒嗔。人生处世上，奄忽如浮尘。东家郎，西家女。晨考钟，夕伐鼓。吾楚歌，若楚舞。人如龙，骑如虎。朝红颜，暮黄土。朝红尘，暮白雨。人生至此，云胡不伤。今夕何夕，登君之堂。登君之堂饮君酒，愿君子孙，累累印，若若绶。客行千觞主人寿。
久雨寄示顾文子
作者：黄景仁
朝代：清
体裁：七言律诗

梅雨经旬未放阳，舍南舍北尽汪洋。只疑天意骄河伯，可念人穷到子桑。巨蝮公然争卧榻，淼雷多半杂崩墙。故人邻巷无消息，问讯明朝驾一航。
乌岩图歌为李秋曹威作
作者：黄景仁
朝代：清
体裁：古风

乌尔何来，尔胡不向朱门大第啄粱粟，又胡不向荒郊败冢饱肠肉。胡为祇向苍苍之林，幽幽之山。乱石荦确，飞泉潺湲。萧凉幽阒人世不争处，尔乃乌乌哑哑下上于其间。尔亦不畏羽林弹，尔亦不接行人丸。尔亦不坐秦氏桂，尔亦不萃曾参冠。飞飞不出此山里，朝飞向日晡飞还。巢中老乌毕逋尾，一年生有八九子。子出望子归，得食声则喜。嗟尔乌，尔昔初作黄口雏，张口待食为尔心力痡。今乃羽翼成长，群飞叫呼。尔今反哺，尔乐何只且。林之深兮翳不疏，山之娟兮腴不枯。下有一人脩然臞，平生慕乌爱乌而敬乌。效乌反哺乌不孤，听我歌作乌岩图。
乌栖曲
作者：黄景仁
朝代：清
体裁：古风

老乌守巢啼，日暮雏不归。羽翼各自有，知他何处飞。
乌江吊项羽
作者：黄景仁
朝代：清
体裁：七言律诗

愤王遗像黯承尘，已事空悲五裂身。百二山河销赤炬，八千子弟走青燐。好寻鬼母挥馀泪，自有狮儿作替人。王气东南来尚早，不须亭长在江滨。
乌江项王庙
作者：黄景仁
朝代：清
体裁：七言律诗

美人骏马甫沾襟，遽使江东阻壮心。子弟重来无一骑，头颅将去值千金。谁言刘季真君敌，毕竟诸侯负汝深。莫向寒潮作悲怒，歌风台址久消沉。
乙未元旦
作者：黄景仁
朝代：清
体裁：七言律诗

隔年乡梦骤惊回，万户频将爆竹催。拜跪略稀身是客，经书暂掩性犹孩。绕床懒使呼卢兴，鬨座惭无射覆才。我自爱吟人阒处，空庭閒抚未开梅。
乙未除夕前五日笥河先生偕集陶然亭分韵得影字
作者：黄景仁
朝代：清
体裁：古风

苍精奋长鞭，玄武缩其颈。豫从黑道中，捧出熙熙景。下士方在迷，达人已猛省。九衢足轮蹄，晏岁益骄骋。豪奴走华饷，络绎斗丰靘。谁怜天地春，汲汲争俄顷。或亦强解事，消寒烛能秉。重幕围毡炉，怕使风吹影。阳春纵有脚，不诣坐蛙井。吾师古沈冥，展序动遐憬。指点城南隅，一片萧凉境。此可罗古欢，亦宜散杯皿。烟直流飞甍，天空障崇岭。春魂呼欲出，春意撩犹静。上座归老苍，分席间臞㾪。星散人海间，环顾倏合并。清谈正霏绮，四座忽引领。夕阳走山翠，乱扑到轩屏。吸入深杯中，眼花旋相凝。酒面蒸馀霞，一缕吐殷颎。引杯才说中，问夜俄及丙。起看天上星，已聚光耿耿。东皇伫灵骖，欢意相与永。寿考兼荣名，自锡不须请。玉山渐颓唐，我意卓然警。彯缨上国游，丑士类山瘿。萧萧吟露蛩，兀兀拣书蛃。裹身热尘中，百法不化冷。岂期北海筵，得列西园梗。顾眄一生辉，华心渺思逞。缇室飞纤灰，春力一何猛。可知天地心，不在千桃杏。奈何嬉春人，必待月如寎。贱子工谈俳，群公任歌郢。作赋虽不成，吾以志吾幸。
九月初二日晓雪
作者：黄景仁
朝代：清
体裁：五言律诗

九月即飞雪，悲哉北地寒。风愁倾碣石，冰欲合桑乾。浊酒谁同贳，征衣我最单。萧条眄衢巷，何似在长安。
九月白门遇伍三病甚恐其不可复治后闻其强病相送而余已发矣因综计吾二人聚散踪迹作为是诗伍生见之当霍然也
作者：黄景仁
朝代：清
体裁：古风

伍郎束发去乡土，挟弹翩翩十三五。呼卢纵酒百不忧，祇思射杀南山虎。西泠桥畔与君逢，投鞭一醉春风中。吴姬压酒香满店，门外垂杨嘶玉骢。是时方两小，意气绝倾倒。一为吴门别，君访安期岛。十年沧海头，朱颜不自保。嗟嗟翔风翰，堕作穷林鸟。葛衣索索行市中，双鬓忧来似蓬葆。道逢南阳刘孝标，慨然为著广绝交。炎凉世态有如此，我辈岂肯长蓬蒿。倏忽流光疾如电，耿耿思君抚长剑。扁舟一度访君门，落花满地无人见。今秋意外得重逢，谁知君病馀危喘。得志无身古所伤，况今七尺犹贫贱。我为因人更远离，望风遥别不胜悲。闻君力疾犹相送，想见重来惆怅时。
书馆即事
作者：黄景仁
朝代：清
体裁：古风

骤雨飒然过，天青薄阳出。澹澹空墙阴，晖晖远林没。客序侵朱明，寒飙尚萧瑟。蕉心怯凉卷，桐叶净阴密。草馨悦羁魂，水气明暗室。地偏阒无人，长歌时抱膝。俛仰变晨暮，开阖从书秩。岂不怀飞腾，倘来事难必。
买陂塘·归鸦同蓉裳少云作
作者：黄景仁
朝代：清
体裁：词

倚柴门、晚天无际，昏鸦归影如织。分明小幅倪迂画，点上米家颠墨。看不得。带一片斜阳，万古伤心色。暮寒萧淅。似捲得风来，还兼雨过，催送小楼黑。曾相识。谁傍朱门贵宅。上林谁更栖息。郎君柘弹休抛洒，我是归飞倦翮。飞暂歇。却好趁江船，小坐秋帆侧。啼还哑哑。笑画角声中，暝烟堆里，多少未归客。
买陂塘·登白纻山
作者：黄景仁
朝代：清
体裁：词

冷清清、荒台败瓦，日斜来吊宣武。如云宾从当年事，对面青山歌舞。飞盖举。下拥著、猬须石眼人如虎。南州雄据。笑作贼匆匆，更何情绪，来顾曲中误。休相笑，尚解登山作赋。此儿还有佳处。一时裙屐原潇洒，谁料转头黄土。江月苦。把一片歌声，悄悄沉将去。雄心认取。听漠漠苍林，非丝非竹，打起佛楼鼓。
买陂塘·过聚景园旧址
作者：黄景仁
朝代：清
体裁：词

怪行行、东湖一角，凄烟怨水如许。旧是赵家行乐地，那觅绮楼朱户。君试数。剩几点流萤，照打官蛙鼓。草蛩低诉。又垣粉零香，阶瑶腐碧，岁岁葬秋雨。湖山路，不是几番今古。楼台塞破烟雾。荷湾柳港知多少，三两渔舠占取。菱唱苦。向斜日横塘，窈窈听将去。野花无数。尚著露含风，年年开向，曾驻翠华处。
二十三夜偕稚存广心杏庄饮大醉作歌
作者：黄景仁
朝代：清
体裁：古风

安得长江变春酒，使我生死相依之。不然亦遣青天作平地，醉踏不用长鲸骑。夜梦仙人手提绿玉杖，招我饮我流霞卮。一挥堕醒在枕席，神清骨轻气作丝。日来不免走地上，龌龊俯仰同羁雌。寒阴噤户不能出，幸有数子来招携。迅猋媵我沙拍面，此际烂醉真相宜。旗亭閧饮酉达子，万斛澹尽红玻璃。孟公肯顾尚书约，李白笑杀襄阳儿。出门霜华被四野，步入黑樾随高低。须臾荒荒上残月，照见怪木啼饥鸱。徘徊坐卧北邙地，欲觅鬼唱秋坟诗。东方渐白寺钟响，远林一发高天垂。下穷重泉上碧落，人间此乐谁当知。此时独立忽大笑，正似梦里一吸琼浆时。
二十夜
作者：黄景仁
朝代：清
体裁：七言律诗

破窗蕉雨夜还惊，纸帐风来自作声。墨到乡书偏黯淡，灯于客思最分明。薄醪似水愁无敌，短梦生云絮有情。怪煞邻娃恋长夜，坐调弦柱到三更。
二道口舟次夜起
作者：黄景仁
朝代：清
体裁：七言律诗

覆浦轻云薄似纱，暗潮汩汩荡舟斜。舟虽暂系仍为客，梦为无聊懒到家。五夜惊风眠岸荻，一滩明月走江沙。微躯总被无田累，来往烟波阅岁华。
云栖寺
作者：黄景仁
朝代：清
体裁：古风

五云山矗行复低，纵横十八涧九溪。何山不云此间好，入坞忽逢云所栖。漫空绿雨竹千顷，入不辨出云俱迷。钟声道客出兰若，步担一二逢阇黎。莲池蜕迹此焉在，一草木意皆含西。岚形龛抱定光见，鲐皮如腊山肩齐。和南乍了嗒相对，师乎何语相提撕。旃檀喷鼻和薝卜，伊蒲果腹甘饧饴。斋馀寺后看岩涧，腰脚纵好须扶藜。藓阶四漫泉㶁㶁，藤壁独袅烟凄凄。回峰闪绿埋倒景，急瀑挂练飞长霓。延缘复值径穷处，岭头尺五天抽梯。飞空腾掷我无具，有不尽意输鼪鼷。名山几处过如雾，眼膜欲刮无金篦。今宵且可抱云宿，忍待日出穷攀跻。
井陉行
作者：黄景仁
朝代：清
体裁：古风

东风吹车入土门，井天一线愁霾屯。俯驱鼠穴仰蚼赛，千岩万壑相吐吞。重关虎踞三十六，参井历历手可扪。我生不识秦关蜀栈之险绝，对此已欲堕泪销惊魂。东襟莽幽冀，西距雄并焚。中间一束作天险，古来战斗何纷纷。我所思兮韩王孙，悲莫悲兮成安君。一言不听左车计，举赵一掷歼其军。空馀恨血泜水上，千秋呜咽流浑浑。至今群山犹作背水势，深林巨嶂似有赤帜屯如云。呜呼王孙兮王孙，尔能破赵方朝飧。井陉之险尔可谈笑入，一妇人手系尔同鼷鼲。世途夷险那可道，功名成败安足论。苍茫落日满山谷，终古谁怨谁为恩。离禽骇兽自来往，悬崖激涧磨朝昏。却留遗迹惨行旅，十步九息愁崩奔。清时地险亦徒设，盍借巨铁刬云根。今宵何处息劳梦，半岭上有三家村。
人日登黑窑厂归集翁学士覃溪诗境斋·其一
作者：黄景仁
朝代：清
体裁：五言律诗

一放登高目，始知尘海深。天留数峰雪，云阁半城阴。苑树春还寂，斋钟暮已沈。今宵有高会，归路达寒岑。
人日登黑窑厂归集翁学士覃溪诗境斋·其二
作者：黄景仁
朝代：清
体裁：五言律诗

酒从诗境得，韵比草堂清。艳以三阳节，分来七宝羹。千秋欣有托，一饱讵忘情。何处梅花发，江湖思已盈。
人日舣舟亭探梅过饮左云在斋头
作者：黄景仁
朝代：清
体裁：古风

多时欲探东城梅，披衣彻晓冲风来。钗枝粟蕊一相对，妙意远胜千林开。此意看花知盖寡，樽前尽是同心者。战深冰雪见性情，略去玄黄得声价。生人爱客客满堂，今夕何夕同烛光。道衡风雨思家苦，杜甫江湖引兴长。去年此日空相忆，珍重缄诗泪沾臆。两度看花当故人，故人常共花无色。重游拍手当花前，买醉何须计十千。传家幸有酒炉在，除却炉边何处眠。三更以后哗笑急，春气先乘酒香入。半酣已彻毡炉围，百罚翻教玉山立。我愿好花常不开，我愿故人常举杯。杯停花放易分手，百岁今宵能几回。
以所携剑赠容甫
作者：黄景仁
朝代：清
体裁：古风

匣中鱼鳞淬秋水，十年仗之走江海。尘封锈涩未摩挲，一道练光飞不起。相逢市上同悲吟，今将拂衣归故林。知君怜我重肝胆，赠此一片荆轲心。
仲游行病甚
作者：黄景仁
朝代：清
体裁：五言律诗

久别会方遽，言离病更兼。劳生何日息，白发一时添。玉骨常思化，金风早戒严。前途好将护，为尔下车襜。
何事不可为二章·其一
作者：黄景仁
朝代：清
体裁：古风

何事不可为，必欲为人子。异地附瓜葛，他山托乔梓。乃知腥膻所，万物任驱指。蜾赢多微虫，黎丘足奇鬼。东海一逐臭，西江讵湔耻。甘心谓人父，生者良已矣。所苦泉下人，他鬼夺蒸祀。依然见斯流，被金而佩紫。更有呼父人，相步后尘起。父人复人父，谁非竟谁是。
何事不可为二章·其二
作者：黄景仁
朝代：清
体裁：古风

何事不可为，必欲呼人师。观其用心处，岂在道义为。昌黎作师说，哓哓费繁词。谁知矫枉甚，流弊为今兹。后堂列女乐，前庑陈牛衣。位置虽不一，市道均无疑。桃李本春卉，向暖固所宜。窃恐白日光，难遍倾阳枝。今朝罗雀处，咋日横经时。众散在转瞬，令我长叹咨。萧萧子云室，寂寂康成居。茅茨且休剪，抱经聊自怡。
佘忠宣祠
作者：黄景仁
朝代：清
体裁：古风

至正国步何仓皇，将军许国躯堂堂。生为孝宽易易耳，一死直是张睢阳。妖星十丈横轸翼，两淮东西已归贼。龙舒重镇实弹丸，贼畏将军至倾国。裹疮前后数十战，渐见全城气皆墨。蜂屯蚁聚当平明，巷战杀贼挥短兵。贼酋大呼宜得生，生当官汝付汝城。将军戟手指贼语，死为厉鬼当杀汝。青萍三尺水一泓，去此一步无死所。将军已死殉合门，纷纷部曲呼其群。曰余将军死死君，我辈何忍辜将军，从而死者千馀人。此千人者驱可战，宁死相从不生叛。生得死力死得心，将军才大空古今。用之乃副宣慰使，国是披猖可知矣。斗大城犹守六年，西战身经中三矢。真人濠濮提剑来，扫清六合浮云开。崇祠遣祭议隆谥，碧血静掩蓬蒿堆。灵风何事尚含怒，应为阶前老臣素。鸣吁元亡尚有人，尽如将军元可存，呜呼安得如将军。
余伯扶少云昆仲施大雪帆消寒夜集分赋
作者：黄景仁
朝代：清
体裁：古风

今岁不甚寒，微寒消更可。招邀皆寄公，谋饮先及我。呼儿下帘衣，促坐围地火。薄具当侯鲭，错列祇蔬蓏。脂肠鲜花猪，实核惭韭卵。苦酒倾百升，不醉腹转果。停尊念旧雨，太半散江左。我辈如转蓬，复向燕云堕。商略身世事，百法欠帖妥。且复永今夕，切勿话琐琐。棋劣胜固欣，诗好拙亦哿。即此足相于，那觉在尘堁。后会宜频频，不尔愁则颇。
使院堂阴奇石昔人题之曰石芝
作者：黄景仁
朝代：清
体裁：古风

当阶忽云根，现出九华小。嫌如翔凤鸾，不敢下凡鸟。松胎孕星星，岳色浮了了。一穴通仇池，三峰接蓬岛。何人题石芝，积藓勤剔扫。寻名转愕眙，欲摘屡伤爪。朱柯笑轮囷，华盖状纠矫。紫翠扑人来，灵光烛霞表。岂惟倒海岳，或恐下商皓。颇笑玉局翁，梦境殊草草。何如此庭中，一日百吟绕。倘有煮石方，那患熟芝老。急唤金鸦锄，吾方待之饱。
偕伯扶少云游祟效寺即赠宁上人
作者：黄景仁
朝代：清
体裁：古风

春云开积阴，三五挈游袂。病馀散腰脚，讨春得春意。远松车盖形，径造松下寺。寺古无丹青，地僻鲜车骑。枣花锡唐名，田盘印初记。留咏多前贤，展卷墨香醉。颇怪竹垞翁，旧闻阙编次。老僧喜客过，高谈足清思。陵郎既该览，德公亦强识。千花翻大乘，五家阐精义。独于南顿宗，别树一旗帜。孰云成象龙，而必离文字。夕阳转空廊，竹柏影满地。欲别淹胜赏，弥留愧尘累。送客斋磬凉，泠然出空翠。
偕吴竹亭访珍珠泉
作者：黄景仁
朝代：清
体裁：古风

笱舆背秋城，晴岚献苍媚。镇日斋树颠，即是此山翠。一泓在山麓，澄莹沁幽思。仰出泉之常，跳珠独灵异。岂其鲛室藏，或者龙女戏。瑟汨迸有声，匀圆泄无次。旁或顿足呼，漶出更多致。日光耀熣灿，烟气荡幽閟。涓涓嫩玉声，一道写芳腻。有客顾我吁，此泉蹇遭值。品不登图经，名不出方志。筇展罕寻探，亭台少位置。村童裸来浴，牛羊饮成队。置此荒僻区，乃真憾心事。我言良不然，此或得泉意。高名每难副，多汲岂非累。且与试竹炉，松风起遥吹。
偕容甫登绛雪亭
作者：黄景仁
朝代：清
体裁：古风

汪生汪生适何来，头蓬气结颜如灰。囊无一钱买君醉，聊复与尔登高台。惊人鹰隼飏空去，俯见长云阖且开。江流匹练界遥碧，风劲烟萋莽寒色。危亭倒瞰势逾迥，平墟指空望疑直。凭高眺远吾两人，心孤兴极牢忧并。自来登临感游目，况有磊砢难为平。麟麇雉凤世莫别，萧蒿蕙茝谁能名。颠狂骂座日侘傺，畴识名山属吾辈。著书充栋腹常饥，他年沟壑谁相贷。一时歌哭天梦梦，咫尺真愁鬼神会。汪生已矣不复言，眼前有景休怀煎。愿从化作横江鹤，来往天门采石间。
偕少云雪帆小饮薄醉口占
作者：黄景仁
朝代：清
体裁：五言律诗

同是江南客，天涯结比邻。乡山灯照梦，冻面酒回春。诗到十分瘦，名传一字贫。若绳三尺法，我辈是游民。
偕嵇秋云昆仲登九龙山
作者：黄景仁
朝代：清
体裁：七言律诗

故人邀看九龙秋，历级穿云最上头。但有长天随海尽，不知大地与波浮。半岩啸落惊山鬼，万壑风生撼佛楼。我本山中老猿鹤，愿携藤竹日相求。
偕王秋塍张鹤柴访菊法源寺·其一
作者：黄景仁
朝代：清
体裁：七言绝句

懊恼心情薄醉宜，讨秋刚趁晚凉时。今年何事堪相慰，不遣黄花笑后期。
偕王秋塍张鹤柴访菊法源寺·其三
作者：黄景仁
朝代：清
体裁：七言绝句

身离古寺暮烟中，归怯秋斋似水空。暝色上衣挥不得，夕阳知在那山红。
偕王秋塍张鹤柴访菊法源寺·其二
作者：黄景仁
朝代：清
体裁：七言绝句

佛地逢人意较亲，灌畦老叟面全皴。于今花价如奴价，可惜种花人苦辛。
偕稚存望洪泽湖有感
作者：黄景仁
朝代：清
体裁：古风

涛声入耳心所向，与君同家楚江上。比年渴走尘埃间，见此洪流亦神王。湖宽一面青嶂开，立久万仞高寒来。水风吹衣日落去，石气荡魄云飘回。远天黯惨湖变色，雁飞不度鸣何哀。沈沦九鼎自太古，苍茫那见蠙珠吐。浪静似响鲛人机，风便欲递冯夷鼓。此时倒影动楼阁，咫尺已畏风雷作。前驱青兕淮神过，长波砯岩大鱼跃。得观如此将毋归，回头半湖森雨脚。大陆浮沈且未休，吾侪身世将安托。歌声如哭何处歌，沿山半州纯浸波。庚辰奚仲不在世，呜呼奈汝歌者何。
偕稚存登鸡鸣山
作者：黄景仁
朝代：清
体裁：五言律诗

前代游观所，离宫面面开。草知盘马地，云识放鹰台。城郭丛花现，江流匹练回。回看孝陵树，怀古使心哀。
偕邵元直毛保之游虞山破山寺遂达天龙庵寻桃源洞·其一
作者：黄景仁
朝代：清
体裁：古风

兹山海隅胜，佳名昔耳食。命俦得所导，快陟如旧识。千岚忽霞灿，目光讶频拭。万树霜枫林，艳此天地色。助以朝肠辉，绚烂斯云极。入林甫一转，已忘山南北。素石兼长松，彩翠相镂饰。妙绘不到处，化工展匠力。应接摇吾精，十步须九息。面面围锦障，阴阴藏净域。奚俟穷幽探，兹观生未得。
偕邵元直毛保之游虞山破山寺遂达天龙庵寻桃源洞·其三
作者：黄景仁
朝代：清
体裁：古风

登高易心瘁，况兹摇落辰。我行深林中，败叶如随人。前峰忽中断，平野连城闉。人气此焉聚，上结濛濛尘。谁知我曹乐，迥与太古邻。日华转壑底，霜气清崖垠。更爱佳石净，皱瘦无轮囷。每坐不忍移，抚之辄生温。遥山万千叠，何处平吾身。
偕邵元直毛保之游虞山破山寺遂达天龙庵寻桃源洞·其二
作者：黄景仁
朝代：清
体裁：古风

谁云秋山空，林暗日卓午。寺门影遥红，幽敞形搆古。高僧一指禅，破山作山祖。石幢镌宝文，珠阁散花雨。寺后竹千顷，一绿上眉宇。松间就僧饭，窗际闻樵斧。枯涧积叶深，叶底暗泉吐。度杓登山椒，憩足匪一所。回头俛僧寮，缭曲见窗户。高处何所闻，嘹嘹雁相语。
偕邵元直毛保之游虞山破山寺遂达天龙庵寻桃源洞·其四
作者：黄景仁
朝代：清
体裁：古风

下山行别僧，归径屡转右。钟声忽递风，寻之越冈阜。依然遘精蓝，行近不知有。径造竹阁吟，坐听涧声久。寻源得奇绝，石理若瓜剖。平落十亩宽，侧撇千丈陡。想见春水生，百万玉龙走。瞑色沈镜光，欲揽不在手。未窥山面全，佳处吞八九。剑门拂水崖，较此孰前后。明发更扳陟，斯游庶无负。
偕邵元直游吾谷
作者：黄景仁
朝代：清
体裁：七言律诗

此间看山复看枫，谷口敞与平原同。长崖一障日边雨，高树独摇天半风。侧身忽觉躯干小，挈友况在神仙中。山灵极知我曹乐，留住绝壁残阳红。
偕邵元直游吾谷
作者：黄景仁
朝代：清

此间看山复看枫，谷口敞与平原同。长崖一障日边雨，高树独摇天半风。侧身忽觉躯干小，挈友恍在神仙中。山灵极知我曹乐，留住绝壁残阳红。
停舟晚步归而有诗
作者：黄景仁
朝代：清
体裁：五言律诗

扁舟一以系，残雪渚沙边。兴至每孤往，归来无一言。云林空皎洁，水石互流连。我欲卜居此，长歌招隐篇。
偶成
作者：黄景仁
朝代：清
体裁：七言律诗

破浪乘风万里游，早时落魄更离忧。邯郸洒泪轻邹季，邺下蜚声愧应刘。白首知交贫好在，朱门箫管暮偏愁。卧龙跃马终黄土，谁道狂歌非远谋。
偶游僧舍见有题恶诗于壁者姓名与子同戏作
作者：黄景仁
朝代：清
体裁：七言律诗

慕兰何誓效马卿，小冠子夏偶同名。不妨姓氏供人借，祇怕诗篇过客评。门户文章双李益，清明寒食此韩翃。生平未赋潇湘景，厕鬼无烦为不平。
偶题斋壁
作者：黄景仁
朝代：清
体裁：七言律诗

天留隙地位方床，竹作比邻草护墙。四壁更无贫可逐，一身久与病相忘。生疏字愧村翁问，富有书怜市侩藏。渐喜跏趺添定性，大千起灭满空光。
催雪·怀远舟夜忆内
作者：黄景仁
朝代：清
体裁：词

为语长年，前途暝色，莫犯支祈神怒。向渔火丛中，将毋小住。拥鼻待赋怀人，剪灯风、又在篷疏处。一船离恨，一腔思泪，付淮流去。梦断兰闺路。对古国涂山，荒祠启母。为问取涂人，别家何遽。天地平成犹易，只此恨绵绵终莫补。萧萧雨。拍枕波声，似有英灵来诉。
僧伽塔
作者：黄景仁
朝代：清
体裁：古风

高标涌出淮中流，日月沐浴波荡浮。百年冲突屹无恙，是何神力支撑留。木叉慧岸展身手，黄熊退舍苍光愁。低眉者谁坐泉底，葱岭来经八千里。日出国见摩尼光，挥洒杨枝得天喜。咒驱神鬼菩提心，大千若会西来旨。长安泗上皆偶然，香从何生臭何止。塔成龙朔灾建炎，再厄经此洪涛淹。岂其慧照有明灭，和合四大功难兼。相传火时塔飞出，见是神僧杖头物。腾空绝迹亶有灵，此胡久置蛟鼍窟。化城顿变苦海深，天魔乃现盘尖鹘。人疑师智止挈瓶，定中或被乖龙倾。遂令淮泗失干土，恒河沙恐填难平。我识神通此其最，历劫愈多成不坏。占一撮土分众悲，万古迷中拓空界。有时塔亦随波流，眼底才无一丝挂。
僧斋夜咏
作者：黄景仁
朝代：清
体裁：五言律诗

一卧维摩室，闲身耐寂寥。经鱼敲落月，佛火引深宵。避缚思捐剑，逃声欲弃瓢。何因老松桧，风雨尚萧骚。
僧斋夜坐
作者：黄景仁
朝代：清
体裁：七言律诗

四围萧瑟竹声秋，空僻云房独夜愁。风雨忽来人定后，星河犹挂树梢头。无端阶犬迎空吠，有恨窗萤自暗投。沈坐顿忘身客处，近城更鼓是杭州。
僧舍上元
作者：黄景仁
朝代：清
体裁：七言律诗

独夜僧楼强自凭，传柑时节冱寒凝。怕听歌板听禅板，厌看春灯看佛灯。好景笑人常寂寂，春愁泥我渐腾腾。今年准拟捐花事，坐断萧斋一榻绳。
僧舍夜月
作者：黄景仁
朝代：清
体裁：七言律诗

寂寂诸天夜气中，阇黎粥后饭堂空。低头云影时争月，入耳松涛独受风。远迹已堪邻虎豹，定心可许问鱼龙。一龛弥勒遥相对，岁久琉璃焰不红。